open-index/open-wikipedia-markdown huggingface dataset:
明威宗

**大明威宗紹天繹道剛明恪儉揆文奮武敦仁懋孝烈皇帝**，御諱**由檢**，光宗第五子也。母劉氏。初封信王。熹宗崩，遺詔以皇弟為嗣。天啟七年八月，王即皇帝位，改元崇禎，時年虛歲十八，實為十六歲又八月。十一月，命魏忠賢鳳陽安置。未幾，忠賢自盡。黨羽、親族多伏誅。天下稱快。

崇禎元年春正月，禁中官非命出宮門。三月，以袁崇煥為兵部尚書。督薊、遼軍事。八月，復文華殿議政。萬曆間，神宗深居大內，議政遂廢，及帝復行之，閣臣怨其不便。十二月，革邊鎮糧餉，諸部飢。是歲，陝西大饑。命禮部郎中馬懋才占其情，懋才上《備陳大饑疏》，飢民起於陝西，掠其境。

崇禎二年三月，薊州兵變，旋平。四月，廢置天下驛站。秋八月，奢安之亂平。冬十月，女真入大安口。十一月，女真入遵化。軍次京師德勝門。十二月，袁崇煥下錦衣衛。

崇禎三年春正月，女真陷永平府，旋克灤州。總督薊遼都禦史劉策下獄死。二月，以皇子慈烺為皇太子。六月，張獻忠起。三月，女真東還，所陷諸城并復。崇禎四年，民亂益劇，有司縱兵擊之，降而復叛。八月，冤殺忠臣袁崇煥。十一月，遊擊孔有德反於薊遼。歲末，陝北大雪，民飢死者、從亂者眾。崇禎五年，孔有德陷登州，遂寇山東，及六月，有德詐降。執朝官而害之。是月，京師大雨。是歲，陝西賊寇山西，陷府縣，入河北。

崇禎六年，孔有德降於女真，渡海，山東平。是歲，有司以曹文詔討秦、晉流賊，敗賊於山西。賊陷河南府縣，逼湖廣。崇禎七年春正月，廣鹿島副將尚可喜降於女真。以延綏巡撫陳奇瑜為河南、山、陝、川、湖五省總督，以平民亂。是歲，張獻忠入蜀。山西旱，大饑。女真再入關，陷府縣。歲末，陳奇瑜下獄，以洪承疇代之。

崇禎八年春正月，命洪承疇討賊。八月，有司以盧象升總理直隸、河南、山東、湖廣、四川軍務。冬十月，帝下罪己詔，避居武英殿。是歲，張獻忠出入南北，陷府縣，官軍大窘。旋與李自成合，賊勢益盛。崇禎九年，山西、寧夏大饑。人相食，寧夏軍變。五月，詔赦民從賊，願歸鄉者，有司護還安置，願從官軍者，有功則錄之。復免畿內崇禎五年以前逋賦。入秋，女真入關，陷京畿府縣，旋出關。十二月，女真寇朝鮮，幾滅之，是為丙子胡亂。

崇禎十年春二月，朝鮮王倧降於女真，是為丁丑下城。是歲，李自成入蜀，縣府縣，逼成都。帝乃敕群臣潔己愛民，以回天意。崇禎十一年，洪承疇敗李自成，自成走還陝西。六月，南北直隸、山東、河南大旱，蝗。九月，陝西、山西旱，饑。洪承疇大敗李自成，自成僅以身免。十一月，女真入關，京師危殆。詔孫傳庭督援軍，洪承疇入衛。崇禎十二年，女真入山東，陷濟南。復深入中原，擄掠府縣，凡五月乃北歸。是歲，以洪承疇總督薊遼，孫傳庭總督保定、山東、河北。崇禎十三年，張獻忠、羅汝才合。有司圍李自成於巴，自成走免，入河南，飢民爭附之。是歲，天下大災異，人相食。

崇禎十四年，民賊勢大熾，李自成幾定河南。有司以傅宗龍討李自成，宗龍敗死。歲末，李自成、羅汝才圍開封。是歲，洪承疇總兵禦女真，戰於松山，官軍大潰，總兵官吳三桂、王樸遁走。崇禎十五年，以孫傳庭為兵部侍郎解開封圍。二月，女真陷松山，執洪承疇。帝誤以承疇殉國，祭之。五月，孫傳庭入開封，以臨陣遁走誅賀人龍。六月，詔傳庭出關討賊，有勝績。九月，官軍大敗張獻忠於潛山。十一月，女真入關，陷薊州。轉而南下，陷北直隸府縣。十二月，女真陷山東。李自成陷襄陽。

崇禎十六年，李自成殺羅汝才，合其眾。陷襄陽、荊州、德安、承天、西安、延安諸府，陷潼關，孫傳庭戰歿，或云亡去，未知其詳。閣臣周延儒請督師禦女真，日宴樂，久無功，為錦衣衛所發，論罪死。崇禎十七年，李自成陷太原，官軍力戰殉國。自成軍次大同，李建泰疏請南遷，帝欲死社稷，不從。自成軍陷居庸關，陷昌平，薄京師。京師內、外城相繼陷，帝登萬歲山，四顧烽火，大悲，令宮人各自散去。孝節烈皇后自經。帝召公主至，謂曰:「爾何生我家？」手刃之，公主薨。復召中官王承恩對飲。畢，帝引中官欲出城，至安定門，門不啟，乃復還宮。自經於萬歲山之壽星亭，崩。年三十。御書衣襟曰:「朕涼德藐躬，上干天咎，然皆諸臣誤朕。朕死無面目見祖宗，自去冠冕，以髮覆面。任賊分裂，無傷百姓一人。」時殉節者數十人。繼起殉國者無算。是年夏四月，女真入山海關，命民辮髮。五月，入京師，盡驅漢民出，以駐兵士。葬大行皇帝於思陵。安宗弘光元年，上諡、廟號。清廷追諡莊烈愍皇帝。昭宗狩滇中，改廟號曰威宗。諡曰烈皇帝。

## 史論
*談遷曰：「帝廑廑然有中興之志，而邊事日警，中原內虛，加以兇饑洊至，寇盜橫出，拮据天下十七年，而神器遽覆，遂死社稷，嗚呼。」
*清世祖章皇帝曰：「惟帝英姿蒞政，志切安民。十有七年，厲精靡懈。詎意寇亂國亡，身殉社稷。向使時際承平，足稱令主。」
*王世德曰：「治國必需經濟之才，而以八股取士，所取非所用，故內外大小臣工，求一戡亂致治之才，滿朝無一人。皆貪污奸佞，詐偽成習，惟知營私競進，下民共咨而不恤，綱紀日壞而不問，百政廢弛，舉天下事委之吏胥。而在位者率朝夕飲酒賦詩，戕民取錢以自樂，循資格致卿相而已。嗟乎！上即位，誅逆珰，斥抑宦官，虛心委任大臣。而所謂大臣者類如此，天下事尚可為乎？」

## 宗室
### 后妃
*孝節烈皇后周氏
*袁貴妃
*恭淑敬懷皇貴妃田氏
*順妃王氏
### 皇子
*獻愍太子慈烺
*懷隱王慈烜
*定哀王慈炯
*永悼王慈炤
*悼靈王慈煥
*悼懷王慈燦
*悼良王壙志
### 皇女
*坤儀公主
*長平公主媺娖
*昭仁公主
## 引據
*張廷玉《明史·莊烈帝本紀》
*談遷《國榷》
白宮

**白宮**者，亦謂白屋，美國總統之官邸也，處華盛頓中。初，造於西曆一七九二年十月，一八八零年十一月元日竣，去時八年，金二十萬刀。造以砂岩，通體素白，遂呼「白宮」。俟一八一四年，英美互伐，白宮焚隳，後復建之。全邸共計六層，房間凡百三十餘。
天津武備學堂

**天津武備學堂**，亦謂**北洋武備學堂**，新式陸軍軍官學校也。清光緒十一年肇建，直隸總督兼北洋大臣李鴻章主之。初設步、馬、炮、工程四科，既光緒十六年增鐵路科。光緒廿六年，八國聯軍攻天津，學堂焚燬。
橫濱市

**横濱市**者，日本神奈川縣之東邑也。爲縣治所在，亦政令指定之都，轄十八區。口衆三百七十七萬，居日本諸郡邑之首，占全縣民四成有奇。若論人煙稠密處，則僅次於東京，爲東瀛第二大都。
鎌倉之世，六浦湊興焉，爲幕府海門。江戶時代，因毗鄰江戶，多爲幕府直轄地及旗本領，藩領唯六浦藩一處耳。神奈川湊實爲江戶內海之咽喉。
安政六年七月朔日，横濱港開。先是，美日修好通商條約雖定神奈川爲開港處，然港埠多築於對岸横濱村。開港後，生絲貿易鼎盛，商旅輻輳，不數年即成國際大港，號曰「金港」，横濱遂爲日本首屈之港都。明治二十二年四月建市，昭和三十一年列政令指定都市，昭和六十三年定爲業務核都市。中區與西區乃横濱樞紐：中區爲開港發軔之地，西區以横濱驛爲心，商衢交通輻輳。餘區多宅廛，北境尤爲東京臥城，故晝民寡而夜衆。近年銳意經營「港未來」等新區，以強自立之基。
## 沿革
明治廿二年、橫濱區爲橫濱市。
卅四年、倂橘樹郡：神奈川町、保土谷町之一部、久良岐郡：戶太町、中村、本牧村、根岸村。
四十四年、倂橘樹郡子安村之一部、屛風浦村之一部、大岡川村之一部。

昭和二年、倂橘樹郡：鶴見町、保土谷町、旭村、大綱村、城鄕村、久良岐郡：屛風浦村、大岡川村、日下村、都筑郡西谷村。
十一年、倂久良岐郡：金澤町、六浦莊村、鎌倉郡永野村。而久良岐郡廢。
十二年、倂橘樹郡：日吉村之一部。
十四年、倂都筑郡：都岡村、二俁川村、川和町、新治村、田奈村、中里村、山內村、中川村、新田村、鎌倉郡：戶塚町、中川村、川上村、豐田村、本鄕村、中和田村、瀨谷村、大正村。而都築郡廢。
卅一年，爲政令指定都市。
## 政區

橫濱區十八、治在中。
*鶴見區
*神奈川區
*西區
*中區
*南區
*保土谷區
*磯子區
*金澤區
*港北區
*戶塚區
*港南區
*旭區
*綠區
*瀨谷區
*榮區
*泉區
*靑葉區
*都築區
## 據

## 它典
*橫濱市政府

分類:關東地方區劃‎
朝鮮

*朝鮮半島
*檀君朝鮮
*衛滿朝鮮
*朝鮮國
*朝鮮民主主義人民共和國，或曰北韓
*大韓民國，或曰南朝鮮
帕覺柯

**帕覺柯**,西班牙語:**José Emilio Pacheco Berny**，墨西哥城人，墨西哥、拉丁阿美利加洲文人也。工詩，兼擅小說、論文、譯文。為墨西哥國立自治大學教授，復授課於美利堅、加拿大、不列顛。譽播於外。其作詩也，好以獸喻事，或取他人嘉句，細琢磨之，重譯以成己作。日本有譯漢詩者，美利堅詩人艾茲拉·龐德重譯之，帕氏再譯以西班牙語，謂之**意似**（Approximation）。一九三九年六月三十，帕氏誕。一九六三年，首作《夜之元素》付梓。有詩集、小說多部行於世。尤以《欲戰》為人所道，攝為電影。二零零九年，受西班牙塞万提斯獎。二零一四年一月二十五日，帕氏聞其友卒，哀毀至甚，乃不寐，夜撰悼亡詩，翌日過勞而卒，年七十四。
洛帶鎮

**洛帶鎮**，隸成都市龍泉驛區，素有“東山重鎮”之稱，乃成都東之門戶也。

## 沿革
蜀後主劉禪遊與此地，見井中鯉魚，喜之。所佩玉帶墜入井中。“落帶”諧音“洛帶”，此之得名也。大清“湖廣填四川”，粵閩衆徙於此，居於此。生活富足，祥和安寧，民風淳樸。至今日，十中有九爲客家人，襲客家話。先居三萬餘人，其特有“客家文化”乃川之一絕，爲國家級AAAA景區也。

## 景觀
*廣東會館 大清乾隆十五年，廣東籍客家人出資建造，坐北朝南，館內石刻楹聯條幅保存完好，聯文取意及書法鐫刻堪稱上乘。“雲水茫茫，異地久棲巴子國；鄉關迢遞，歸舟欲上粵王臺”，此聯絕妙，直抒客家人思鄉之情。
*江西會館 大清乾隆十八年江西藉客家人建，坐北朝南，佈局嚴謹，天井裏伸出一個小戲臺，爲四川諸多會館之中所特有。
*湖廣會館 大清乾隆十一年湖廣籍移民捐資建造，奉大禹，亦稱“禹王宮”。其神奇之處在於任洪水多寡，天井裏仍滴水不淌，傳爲大禹有靈保佑之故。

## 它典
* 洛帶鎮政府 

分類:四川省區劃
安重根

**安重根**，字**應七**，朝鮮黃海道海州人也，本貫順興，光緒五年己卯七月十六日生。少時，倭人併國土，侵朝政。根深感憤慨，求索復國救民之道。

始法蘭西教士郭元良指點迷津，還鄉育人，開啓民智，若事成，凝兩千萬人之決心，寇雖千萬利炮乃不能克。遂開辦學校，廣納門生。申之愛國求存，盼諸生成國之棟樑。

後倭相伊藤博文者，挾韓國貸之千萬元，加息一千三百萬元，欲扼韓國經濟之咽喉，民不願使之役，變賣家產，爲國還債。根從之。起國債報償運動。倭人惶恐，獲事首數人，沒募金。事敗，伊藤廢朝鮮主大韓帝國高宗，更立其子大韓帝國純宗，散兵士，立酷法以錮民智。

重根怒，投筆從戎，投身反日義兵運動。臨與家人訣別時，改倭國維新志士西鄉隆盛詩一首，以明其志：**男兒有志出陽關，生不成功死不還。埋骨豈肯先墓下，人間到處盡青山。**衆人隨之赴俄海參崴，立據點，募義兵，達四千之衆。光武十一年七月，根入國反攻，倭軍武器精良，人數諸多，義軍寡不敵衆，輾轉未果，遁回出境。根斷指血書“大韓獨立”，結社“斷指同盟”，稟“光復大韓”爲宗旨，轉入地下活動，決意刺伊藤博文，以弱倭人之勢。
釣魚嶼

[縮圖|付印於[一九七一年之東海地圖，赤點即為釣魚嶼]]
**釣魚嶼**者，又名**釣魚臺列嶼**，荒島也。居東海之中。自古當琉閩航路也。明朝稱**釣魚嶼**，清從之。琉球呼之曰**魚國島**。此島居中華、琉球之間，向使琉球者過是島，見古米山，乃入琉球界。

清季，日本據琉球，初置沖繩縣。西元一八九五年一月，日本以此島劃歸沖繩縣石垣市。後四月，清日調印，定馬關條約，割臺灣諸嶼予日本，釣魚嶼遂東屬。

後值二戰，日軍敗績，臺灣數島復西屬。故兩岸四地咸以此島屬中華，隸臺灣省宜蘭縣大溪里，非日本領也。日本則自云，併琉球時兼得此島，與臺灣不同時。二零一零年代以降，中國、日本或有渡海涉嶼者，以示主權，島爭日劇。無一方盡據之。

今華人稱之**釣魚島**，亦稱**釣魚臺**、**釣魚臺島**等。至日本，則以**魚釣島**、**尖閣列島**謂之。
分類:宜蘭縣分類:沖繩縣
方程

含**[[天元]]**之**[[等式]]**者，是謂**方程**，亦曰**方程式**。

## 沿革

### 中國
《九章算術》卷八乃「方程」也。以算籌表天元也。故方程組成數陣也。
劉徽《九章算術注》曰：方者，數陣也。程者，含天元之等式也。

### 西洋
公元捌佰廿五年，中亞人花拉子米著《對消與還原》，論方程解法也。十七世紀，法國笛卡爾以西洋字母表天元也。

## 性質
*一、方程端末合一數，成立。
*二、方程端末去一數，成立。
*三、方程端末乘一數，成立。
*四、方程端末除一非零之數，成立。

## 類
*代數方程：僅已知者與天元合之者，是謂代數方程。中有整式方程、分式方程、根式方程。
*超越方程：含超越函數者，是謂超越方程。
*函數方程：含天元函數者，是謂函數方程。
*不定方程：天元值無窮者，是謂不定方程。
*微分方程：含函數導數者，是謂微分方程。

## 據
尚圓王

**[[琉球國]]中山王尚圓**，葉壁山首見村人也。後尚氏開國祖也。童名**思徳金**，小字**金丸**。神號**金丸按司添末續之王仁子**。成祖永樂十三年誕。父稷，事無考。

圓初務農，為鄰人所惡，遷居國頭，復不見容於鄰人，乃遷首里，為越來王子泰久門客。泰久異之，舉圓為家來赤頭。是年，正統六年也。景泰三年，升黃冠，黃冠者，琉球爵號也。景泰四年，中山王尚金福薨，子志魯與其叔布里爭位，亂及首里，志魯、布里皆死事，圓乃舉志魯弟泰久為王。五年，以定策功，封內間領主，百姓服之。天順三年，升御物城御鎖側官。恩遇日隆，王每有事必與圓諏。天順四年，泰久王薨，王世子德立，是為尚德王。王性愎很，不重用士。圓乃不堪，屢諫，王皆不從。成化四年，圓致仕，歸隱內間。王行愈乖，民心盡失。成化五年，尚德王薨。法司將立王世子為新主，泊人毛興文號於朝堂，言尚德王失德，當立御鎖側官圓為王。眾臣齊應之，乃戕世子，擁圓踐祚。

王既踐祚，遣正議大夫程鵬朝大明。至福州，福建按察司以鵬等私通貨賄，當付有司。憲宗宥之，賞賚如故。七年，復上貢，并報皇帝中山王薨，請冊新主。憲宗命戶科都給事中丘弘、行人司行人韓文為冊封正副使行禮，弘至山東卒，改命兵科給事中官榮。八年，復上貢。福建有司上言，琉球有以貢至內地者，潛居不還，已成家業，當遣返。禮部定議，其人若經戶部勘合，許入籍。是年，冊封使至球陽，封圓為中山王。秋，王遣使謝恩，還，經福州修船，有球人殺人劫財。事聞於憲宗，乃令王二年一貢，著為制。十年，復上貢。憲宗諭王究治惡人，以表忠順。成化十一年，復遣使入貢，會大明立皇太子，球使請依朝鮮、安南例賜勅齎回，禮部以球陽為海國，不當賜，憲宗以其忠順可嘉，特命降勅，並以錦幣。成化十二年夏七月，王薨，壽六十二。葬於見上森陵。弘治十四年，遷葬玉陵。世子眞年幼，群臣乃立王弟宣威為王，是為尚宣威王。
## 引據
*蔡溫等《中山世譜卷六-尚圓王》
曼徹斯特聯足球俱樂部

夫**曼徹斯特聯**者，不列顛蹴鞠會也。戊寅年暨西元一八七八年立於曼市。時謂之「紐頓希夫LYR」。居廿四年易號，曰「曼聯」。蓋因其尚赤，世人又以「紅魔」冠之。現列英格蘭超級聯賽。會館曰老特拉福德，納七萬五千九百五十又七人，英格蘭無出其右者。

曼聯之初問鼎歐洲也，於戊申年暨西元一九六八年矣。冠絕英倫，曰歐洲冠軍盃也。後歷海瑟爾之禍，歐足聯申，拒英倫諸強與歐陸。時五秋，禁令既去，曼聯重歸歐陸。壬申年暨西元一九九〇年再王，此謂之歐洲優勝者盃也。居二年，英格蘭初立新制於夏，號超級聯賽。曼聯順此勢，制霸英超。逐鹿二十載，冠者十三，嘗於戊寅夏同奪三魁。戊子年暨西元二〇〇八年，擎蒼，三列歐陸諸強首。明年爭雄，再造三連魁之佳話。至癸巳，夫曼聯者，據二十錦標與懷，嗤利物浦之十八魁與足下，傲視一方。昔執印者弗格森爵士嘗雲：「予此生爾爾，無他，但墜利物浦於座下。」然二十冠之欣喜未半，弗爵請辭，莫氏掌印，首席執事曰吉爾大衛者亦卸甲，次席伍德沃德晉升。

## 隊史

### 初立
戊寅（西元一八七八）球會初立，號『紐頓希斯蘭開郡和約克郡鐵路足球俱樂部』，壬寅（西元一九〇二）坎坷，適逢約翰·亨利·戴维斯傾囊，易號『曼徹斯特聯隊』。戊申（西元一九〇二）者，曼聯冠於聯賽，次年者，再冠祖宗杯。然則適逢世界大戰之禍，歐陸塗炭，英倫蕭蕭，曼聯者碌碌三十載。

### 巴斯比中興
馬特巴斯比者，巴斯比其氏，馬特其名，蘇格蘭蘭納克人氏，功至爵士。其眼惠而體敏，嘗任先鋒，又為後防之砥，事曼城奪足總之魁，後事於利物浦。爵士效陣前之力止於二次世界大戰，轉而求執事之業。初事利物浦，然咄咄肉食者，不與之謀，故辟新壤於曼聯。韜光數載，壬辰（西元一九五二）奪魁。未幾，丙申（西元一九五六）、丁酉（西元一九五七）問鼎英倫，珠聯二歲。時隊中兒郎多為弱冠者，時人憐之，呼“巴斯比之珍”。
衰必盛兮盛必衰，孰曾想戊戌（西元一九五八）橫禍，八子歿於德意志慕尼黑之返航班機，王者之師崩於異土，爵士亦垂危之軀。臥榻逾歲，爵士竟得康復，此誠奇談。
既得愈則執帥印而求復興。歷兢兢十載，天憫兮，才俊輩出，丹尼斯者敏而善射、貝斯特者巧而善過，又有查爾頓傷愈而歸，此三者驅曼聯之跬步，圖歐陸之霸主。戊申（西元一九六八）夏中，曼聯者大破葡國之本菲卡，舉歐羅巴之冠軍杯以視群雄。慕尼黑之禍已十載，徒以此役安亡魂，告先靈，慰今人。次年，爵士請辭。

### 五易帥印
巴斯比爵士既辭，曼聯五易帥位，糾糾其志，舛舛其事。才俊如丹尼斯者反事死敵，倜儻如貝斯特者桀驁不體。乙卯（西元一九七五）之歲，曼聯者遭不世之創，敗走曼市，墜次級之聯賽。

### 弗氏王朝
弗格森者，名亞歷克斯，蘇格蘭人氏，位進爵士。

丙寅（西元一九八六）初臨帥位，敗績斑斑，數年不堪，幾欲辭。碌碌五年，終以足總杯之幸得免彈劾之災。未幾，英格蘭聯賽易制，改元超級，孰料曼聯克敵八方，納超級聯賽之頭籌於囊中。後之五歲，曼聯四奪其魁，可謂王於英倫。歐陸之戰亦斬獲歐羅巴之優勝者杯。至戊寅夏，奪三魁，臣歐陸，實霸主之名。

夫此曼聯非彼曼聯，此弗氏非彼弗氏？非也，其隊中之子成器焉。夫一隊之強可強一時，可強一世。何可強一時，夫沽強者而入己陣，何可強一世，唯擢善苗以育之，方可自強於四方。觀夫曼聯盛狀，先有納良將於麾下，如坎通納、保羅因斯者，後有擇優者以訓之，如吉格斯、貝克漢姆、斯科爾斯者。前者立赫赫之功勳，後者築幾世之基礎。擁躉以王冠坎通納之名，以九二黃金一代呼壬申之輩。

千禧之後，法蘭西之溫氏入槍手。溫氏者持隽美之道，舞歐陸之風，推阿森納至巔峰，揮三八不敗之蔚然大觀而王於英倫。後葡國之穆氏入藍軍穆氏者把剛勁之門，尚勝負為尊，攜切爾西，以未聞之嘩然高分蟬聯王座。此二者皆不世名帥，入英倫未幾，皆有建樹。然曼聯之三冠之役此去五年之遙，僅一冠在握。嘗有疑，弗氏老矣？

壬申之輩老矣，然後繼之英才尚續。葡國之英才者克里斯蒂亞諾，動如脫兔，其體敏，其技湛；本土之良木者韋恩魯尼，力蓋山河，其目銳，其志堅。二子皆可傳可射可攻可輔，猶可造矣。法蘭西之埃夫拉，賽爾維亞之維迪奇，亦入陣於冬，此二子皆後方之中堅，可堪仰仗之強援。新援之勇未畢而舊將之勇復發，吉格斯、斯科爾斯者，老當益壯，如若新援。戊子夏，曼聯者雨夜擒蒼於東土莫斯科，三度問鼎歐洲，捧歐羅巴冠軍聯賽之桂冠。

巔峰及至，由盛而弱。克里斯蒂亞諾者以伊比利亞陽光為號，赴馬德里棄朱衫而着白衣。特維斯者以念鄉情為由，赴隔壁褪赤袍而着藍裙。此年間，雖有瓦倫西亞、歐文者助陣，聯賽、歐戰均無建樹。此間三五年，弗氏力圖維新，曼聯之陣中變更有幾。墨西哥之埃爾南德斯歸入麾下，本土英才亦有菲爾瓊斯、阿什利揚紛至沓來，自訓者維爾貝克、克萊維利與思莫林亦回歸球會。然則徒人才濟濟之象，無碩果累累之實，收效甚微，此年間，僅庚寅（西元二〇一〇）一冠。

夫克里斯蒂亞諾之去，破曼聯之勢邪？非也。克氏者，此間佼佼者，世皆然。蓋一隊之興衰歸之場間一人，可乎？觀此年間，曼聯之去者三四、募者三四、歸者三四，此球隊之革新之際，顛簸難免。又聞隔壁曼城者，也非昔日之嗚呼者，亦有制霸之勢，亦成制霸之實。故弗氏納尼德蘭之範佩西，衝殺於癸巳賽季，重獲英超之桂冠，猶甚不易。

奪魁之喜未半，弗氏請辭之聞四起。癸巳五月八日，曼聯告天下，弗氏卸帥印，至此王朝終，時二十六年。

未幾，執事者大衛吉爾亦辭。

### 弗後新政
大衛莫耶斯者，籍蘇格蘭，嘗督於埃弗頓，癸巳入曼市，執曼聯。

莫氏入主，力主新政。夏攬費蘭尼，冬招胡安马塔，善用維爾貝克，力挺阿什利陽。賽季未半，莫氏如手持筆刀，屢纂新章於曼聯史牘。然則觀莫氏之於曼聯，褒貶各異。挺莫者謂其維新，舊朝既覆，新政當立，破舊立新，陣痛必及。匪莫者謂其庸者，謂其用人不察，戰術不當。攬費蘭尼者，善克曼聯而身處曼聯無奈何，招馬塔者，善謀中路而苦置邊路苦傳中。所用維爾貝克者，本土英才尚蹣跚學步，所用阿什利陽者，徒號教授終戀跳水絕活。嘗有諷者戲語。爰莫氏曰：『予此生爾爾，無他，但墜曼聯於座下。』

夫一帥之成敗以一季可定焉？可乎，不可乎。斯有葡國穆氏，不世帥才，春秋之間可染指頭魁。亦有前朝霸主弗氏，碌碌五年方求一冠。穆氏，弗氏，取舍與誰焉？

惟穆氏領軍失敗之際，後有蘇斯克查者繼位。蘇氏，籍挪威，始入曼聯即大勝，季尾第六。次年季尾第三。入之歐冠，然不敵，退之歐聯賽。

蓋擁躉者，以仁心待執印者，執印者，以誠心報擁躉，皆不可負也。

## 徵
### 徽
曼聯之隊徽，歷百年而數革新。現行之徽，一魔鬼立乎中，操三叉戟，尾長，身赤。上下之條幅赤底黃字，書曼聯之名號。

## 會館

:
老特拉福德球場啟於壬寅年暨西元一九〇二年。嘗受戰禍於二次世界大戰，复興於己丑。此間曼聯寄曼市籬下。至九〇之年代，再舉土木，增其容，繕其表，以納七萬五千九百五十又七人之巨態，居歐羅巴足聯之五星級球場。世稱“夢劇場”。

;景緻
* 巴斯比爵士銅像
:居東台，立此勳马特·巴斯比爵士之功。
* 曼聯三子像
:立此以賀曼聯問鼎歐羅巴冠軍聯賽，建於戊子年暨西元二〇〇八年五月二十九日，三人為博比·查爾頓、喬治·貝斯特和丹尼斯·勞。
* 慕尼黑之禍纪念牌匾
:懸于東台，以懷慕尼黑之禍五十載。
* 曼聯博物館
:居弗格森爵士看台。
* 弗格森爵士銅像
:居弗格森爵士看台，彰弗爵之功。

分類:溫莎紀事
檸檬

縮圖|科勒百草檸檬圖

**檸檬**者，常綠小喬木也。原產自亞細亞，其實色黃，狀如卵，味酸，其汁可飲。

## 形
常綠灌木或小喬木也。枝偶有刺，葉形如卵，質如厚紙，長八至十四釐米，寬四至六釐米，頂短尖，邊有裂齒。嫩葉花芽俱紫紅，花或單生，或三五成簇，略有香氛。萼似杯，瓣長一釐米半至二釐米，外淡紫而內白也。雌蕊常萎，雄蕊二十至二十五枚。實狀如卵，肉似柑，兩端狹，皮厚且糙，色黃，汁甚酸，籽小，狀如卵，端尖，胚色白。花期四至五月，果期九至十一月。

檸檬皮含黃酮類之物，如芸香苷、檸檬素等。花、葉、皮中芳香油含萜類之物，其中檸烯占九成之多。

## 史
檸檬之祖，概源自印度西北也，乃由枸櫞同苦橙交而得。

歐羅巴於十五世紀中葉，始於義大利熱那亞植檸檬，世紀末時，哥倫布攜檸檬及海地島而傳至亞美利加。

一七四七年，英吉利醫者詹姆士，添檸檬汁於膳食中，以治患壞血之水手。

## 產
今產檸檬之國，以印度為首，其次墨西哥、阿根廷、中國、巴西等。
安達盧西亞

**安達盧西亞**，南西班牙之自治區也。治塞維利亞。北鄰埃斯特雷馬杜拉，東穆爾西亞，南地中海，西葡萄牙。
東莞市

**東莞**者，處粵南一隅，西臨珠水，倚廣、深、惠三府，位列「粵中四虎」，善加工之事，轄四街、二十八鎮、四園區。
## 歷史
東莞悠悠，先於炎黃，已有蚝崗。啟夏，屬南交。春秋、戰國二時，屬百越。始皇併嶺南，置郡縣，莞屬南海、番禹地。至漢順帝分番禺而立增城，莞歸於增城。

時東晉咸和六年，莞立縣，初名寶安，隸東官郡。唐至德二年易號東莞，縣府置于涌。有聞以其處粵東而多莞草而名。

至滿清，西人扣關，以煙土謀華，有欽差林元撫焚膏於莞西南之虎門鎮，亦華夏近代之大事矣。

共和國立，莞先屬東江，再屬粵中，後又隸於惠陽。至公元一九八八年，莞晉為地級市，直隸於粵。

## 地理
莞地處粵南，東銜珠水，臥珠三角。東銀銀瓶嘴山，西至獅子洋之中心航線，南臨雁田水庫，北至東江北支流中心航線。東西長逾百四十，南北寬有九十又三。

莞東及惠州之惠城、惠陽，南抵深圳之龍崗、寶安，西至廣州之南沙、番禹、羅崗，北達增城、博羅；四方與穗、深、惠之九縣犬牙相合。
## 行政

東莞之行政以市、鎮兩級分制，未有區縣之說，此盡中華不過四地。

市府直轄三十二鄉鎮、街道。城區劃莞城、東城、南城、萬江四街道而治，市府駐南城。
## 產業
莞以地理，適天時，謀人和，諸產業競相繁茂。
### 農事
莞地處珠三角洲之沃土，農事昌盛，外給港粵。依莞地風貌，子丑之際，事農者紛至貨殖之所，給付地之所出，以資收益。然貨殖者，則聚農者所出，而販諸大賈。大賈者謀，復耗場所、氣力，美農產之形貌，以銷港、澳而逐遠利。
莞嘗以稻聞，亦稱魚米響，然民之驟增，而良田驟減，事稻者絕。
### 實業
莞實業之盛，盛於農事，世人美其為製造業之寰宇重鎮。時有云，若夫莞深官道止者，而寰宇電數之器止者十之有七。然則東莞之產業日漸式微，臨產業轉型之要害。
### 服務業
蓋因商賈產業之盛，東莞之服務業亦盛。此所謂服務業者，語難盡其祥，筆難書其妙。莞中酒店之數，冠絕中華，素享珠三角「後花園」之稱，秉服務二字，廣納四海賓朋。莞之業，業精於勤，業精於誠，業精於專，業精於求新、求實。時有詩雲：水岸迷得游人醉，昔日長安今何堪！
## 歷史名士
*袁崇煥，明末清初之抗清民族英雄
*張家玉，明末清初抗清民族英雄，列「南明三忠」之一
*容庚
*王德榜，中法戰爭鎮南關大戰勝利民族英雄
*王寵惠，北洋政府國務總理、中華民國司法院長
*蔣光鼐，十九路軍總指揮
*陳鏡開，舉重世界冠軍
*王作堯，東江縱隊副司令員兼參謀長
## 城市榮譽
*最佳中國魅力城市
*中國最具活力之城市
## 友好城市
*哈特福德
*香港特別行政區
*薩洛尼卡
## 它典
*東莞市政府
分類:廣東省區劃
阿拉貢自治區

阿拉貢自治區者，地處西班牙之東北，約有口一百二十七萬。其北鄰法國，南接瓦倫西亞，其西乃卡斯蒂利亞-拉曼恰、卡斯蒂利亞-萊昂、拉裡奧拉與那瓦勒。
石家莊市

**石家莊市**，河北省治也，簡稱**石**，舊稱**石門**。在華北平原腹地，為京津冀重鎮。阡陌交通，通有京廣鐵路、石德鐵路、石太鐵路。

## 據

## 博覽
* 石家莊市人民政府

分類:河北省區劃
太原市

**太原市**，山西省治也。簡稱**并**，舊曰**晉陽**，別稱**并州**。居河之東，東倚太行，處晉中盆地之北，汾河貫其中。毗鄰忻州市、呂梁市，晉中市陽泉市。

太原因汾河而成，分東西兩城，南北為路，東西為街。城北，太鋼工業與舊城區。城南，商業區、新城區、小店城區、開發區。城西，老工業區、新城區、晉源城區。

## 政區

市領十區，治杏花嶺區。

## 史
此地本赤狄之地。前五四一年，晉荀吳北征，大敗之，納入晉版圖。趙簡子家臣董安于始建晉陽城，城周四里，高四丈。

## 它典
* 太原市政府 

分類:山西省區劃
公曆一月一日

**一月一日**者，格里曆之首日也，至歲暮餘三百六十四日。中華民國立《臨時約法》，謂其「元旦」。

## 大事
*前四七一三年：儒略日始計於午十二點。
*前一五三年：羅馬執政官始。
*前四五年：羅馬共和國始用儒略曆。
*前四二年：凱撒卒，羅馬元老院使其神格化。
*一九三年：佩蒂奈克斯位羅馬皇帝。
*一零八五年：《資治通鑒》成。
*一九一二年：中華民國立，孫文即臨時大總統位。
*一九一六年：袁世凱自謂帝。
*一九一七年：新文化運動始。
*一九九五年：世界貿易組織立。
*二零零二年：歐元始用。

## 生
*一八一四年：太平天國天王洪秀全生。
*一八六三年：顧拜旦生。當世國際奧運會創始人也。
*一八六四年：齊白石生。

## 節日
*元旦。
*中華民國開國日。
*蘇丹國慶日。
公曆二月廿九日

**二月廿九日**者，公曆閏年之特有日也。乃閏年六十日，距歲暮餘三百零六日。

## 大事
*六三二年：唐設律學，廣納人才。
*一九一二年：袁世凱使曹錕作北京兵變。
*一九八零年：中國共產黨平劉少奇之罪。

## 法
二月廿九日生者，慶賀難也。以二月廿八日或三月一日爲其生日。中華民國以二月廿八日爲其生日，香港、中國大陸以三月一日爲其生日。
黑龍江省

**黑龍江省**（；滿洲語：Sahaliyan ula），略作**黑龍江**，簡稱**黑**，中華人民共和國一行政區劃，治其致大都哈爾濱市。地處吉林省之北、內蒙古自治區之東。中國極東北之地，又北，即國境，去俄羅斯一黑龍江之隔。

面積四十六萬平方公里，居中國面積第六、人口第十六，而人口密度一平方公里八十三人，居中國第二十六；二〇〇八年本地生產總值八千三百一十億元，居中國第十五，人均則二萬一千七百二十七元，居中國第十三；九成五漢族，餘下滿族、朝鮮族、蒙古族、回族。轄地級政區十三、縣級政區一百二十八、鄕級政區一千二百八十四。

## 地理
北隔黑龍江鄰俄羅斯聯邦極東連邦管區之哈巴羅夫斯克邊疆區、阿穆爾州、猶太自治州，東隔烏蘇里江望俄羅斯極東連邦管區之沿海地方。南接中國吉林省，西毗內蒙古自治區之呼倫貝爾市。

其民幾爲漢族，不乏少民，如滿洲族、蒙古族、朝鮮族。

中國一糧産重地，黑豆、大豆、小豆，皆爲良産。

轄十二市一地區：哈爾濱市、齊齊哈爾市、鷄西市、鶴崗市、双鴨山市、大慶市、伊春市、佳木斯市、七臺河市、牡丹江市、黑河市、綏化市、大興安嶺地區。

## 史
先秦三族衍息於此，一曰肅慎（勿吉），一曰穢狛，一曰東胡。肅慎之名，後世多變，漢謂挹婁，魏晉謂勿吉，隋唐謂靺鞨，金謂女真，有清一代，咸謂滿洲。

黑地有國，初有穢狛夫餘，後爲高句麗。唐以降，渤海興，然唐國亦置二都督府於黑地，一曰室韋，一曰黑水靺鞨。

契丹滅渤海，東丹國立。及金，建都會寧府（今哈爾濱阿城區白城），後遷燕京。元置開元路、水達達路，皆隸遼陽行省。有明，置奴兒干都指揮使司，羈縻女真；清初，置寧古塔昂邦章京，後歸吉林，名曰「吉林將軍」。後增黑龍江將軍，黑水之地廣爲其轄。

康熙年間，大清締尼布楚條約與俄羅斯帝國，以定兩國之境；然咸豐八年《璦琿條約》、咸豐十年《中俄北京條約》相續簽立，擄掠其地，黑龍江之北、烏蘇里江之東盡失。

清末民初，漢人洶湧而至，防務急切，不可等閒，故光緒三十三年四月二十日廢黑龍江將軍立黑龍江行省。及立，全省計五十七萬平方公里，民凡一百二十七萬口，省會置齊齊哈爾城，下轄府、廳、縣、道。翌年八月，墨爾根副都統、呼倫貝爾副都統、黒龍江（璦琿）副都統改呼倫貝爾處、璦琿處，後改呼倫兵備道、璦堚兵備道。宣統三年，全省共三道（興東、璦琿、呼倫）、七府（龍江、呼蘭、綏化、海倫、嫩江、黑河、臚浜）、六廳（訥河、璦琿、呼倫、大賚、肇州、安達）、一州（巴彥）、七縣（蘭西、木蘭、余慶、青岡、拜泉、大通、湯原）、四旗（後郭爾羅斯、杜爾伯特、扎賚特、依克明安）。

民國元年，民國立，黑河府、興東道俱廢，立呼瑪廳、夢北廳；璦琿道合黑河爲黑河道；呼倫道因叛而廢。民國二年，政區重編，府、廳、州俱徹爲縣；翌年行「省官制」，廢行省之銜，名定黑龍江省，轄三道、二十三縣、五設治局、四旗。民國十八年二月，政區改良，全省轄四十二縣（一等縣十五、二等縣十一、三等縣十六）十一設治局、四旗。

及滿洲國立，政區大變，一九三二年十二月劃黑省西之呼倫縣、臚濱縣、室韋縣、奇乾縣爲興安北分省，翌年一月劃雅魯縣、布西縣、索倫縣立興安東分省，一九三四年十二月一日分黑龍江省爲龍江省、黑河省，一九三九年六月一日龍江省合濱江省一部設北安省。

民國三十四年，倭敗，滿洲國潰，國民政府復治，十一月，北安省、黑河省復合爲黑龍江省，轄二十縣（北安、德都、克東、克山、拜泉、依安、明水、望奎、海倫、通北、綏棱、綏化、慶安、璦琿、孫吳、遜克、呼瑪、烏雲、鷗浦、漠河）。民國三十六年二月二日，黑龍江、嫩江二省併爲黑龍江嫩江聯合省（略作黑嫩省），九月十六日，東北行政委員會重分二省，民國三十八年四月二十一日佈《重劃東北行政區劃令》再合二省，外增松江省佛山縣，省號曰「黑龍江省」，五月十五日立，轄一市四十一縣，凡五百五十二萬口。

一九五四年八月一日，松江省、哈爾濱市合入黑龍江省，省會自齊齊哈爾徙哈爾濱。後省南七縣入吉林省，省內政區再編，得三專區、五市、六十四縣、二旗、一礦區，廣四十六萬餘平方公里，凡一千二百五十萬口。待大慶油田發見，黑省成中國工業化之功，省內政區一番變遷，遂成今日。

## 敎育
### 大學
*哈爾濱師範大學
*黑龍江大學
*哈爾濱工業大學
*哈爾濱工程大學
*哈爾濱理工大學
*東北農業大學
*黑龍江工程學院
*哈爾濱醫科大學
*齊齊哈爾大學
*齊齊哈爾醫科大學
*齊齊哈爾工程大學
*牡丹江大學
*牡丹江醫學院
*佳木斯大學
*大慶石油學院
*大慶師範大學
*黑龍江八一農墾大學
*綏化學院

## 交好

* 日本：北海道・山形縣・新潟縣

## 兼察
*中華人民共和國地方
*黑龍江新聞
*綏芬河口岸
*齊昂輕便鐵路（輕軌，二戰前省營，後半官半民營運，省督之）

## 外典
* 黑龍江省人民政府 
* 新華網・黒龍江
* 黒龍江省 

分類:中華人民共和國諸省
黑龍江 (釋義)

**黑龍江**或：
*黑龍江 - 中華一江。
*黑龍江省 - 中華人民共和國現行一省。
*黑龍江省 (中華民國) - 中華民國曾轄一省。
*黑龍江省 (滿洲國) - 滿洲國曾設一省。
饔

**饔**者，朝之食也。晨既起，初所食者，饔也。

饔之食，其類甚蕃；人多以為饔者，富醣類者如穀物、蔬果等，多朊者如卵、肉耳，亦以咖啡、果汁諸飲佐。

## 引據

分類:食
飧

**飧**者，夕之餐食也。

飧多宴會。

夕食過多，無運動而遽眠，則積聚脂肪，日益肥腴。
## 辨名
又云**夕食**、**夕餉**。

分類:食
張裕釗

**張裕釗**，湖北鄂州東溝鎮龍塘張村人氏。道光三年生，光緒二十年歿。字**廉卿**。

工書法，筆法外方内圓。修習北魏之《張猛龍碑》、《弔比干文》，東魏之《凝禪寺三級浮圖碑》與隋之《淳于儉墓志》。康有爲讚其曰：「湖北張裕釗，其書高古渾穆，而意態逋峭特甚。其神韻皆晉宋得意處。真能甑晉陶魏，孕宋梁而育齊隋，千年以來無與比。」日本宮島詠士師從張裕釗。張著《濂亭文集》、《濂亭遺文》、《濂亭遺詩》。鄂州西山有其陵園。
公曆十二月卅一日

**十二月卅一日**者，公曆之歲暮日也，亦全年之三百六十五日（閏年之三百六十六日）。
## 是日大事
*一九四四年：匈牙利爲德意志第三帝國宣戰。
*一九六三年：中非聯邦分。
*一九八一年：香港除夕夜生亂。
*一九九八年：歐元始用。
*一九九九年：巴拿馬運河歸於巴拿馬。
## 生
*一五七一年：後陽成天皇生，乃日本之一百零七代天皇。
*一九六五年：鞏俐生，名演員。
## 卒
*一六五零年：多爾袞卒，清攝政王。
*二零一零年：史鐵生卒。
一元二次方程

**元**數一而**次數**二之**[[方程]]**，是謂**一元二次方程**。通式：ax^2+bx+c=0 \quad \left(a \ne 0 \right)。

## 法
### 因式分解法
化方程爲ax^2+bx+c=0\,\!者。若可拆之為因式積，則可以因式分解之。

### [[公式]]法
方程如ax^2+bx+c=0 \quad \left(a \ne 0 \right)者，其解爲：
:
x_{1,2}=\frac{-b \pm \sqrt {b^2-4ac\  }}{2a}.

亦作爲：
:
x_{1,2}=\frac{2c}{-b \pm \sqrt {b^2-4ac\  }}.


#### 證明
公式者，可以配方證之。

#### 一般
一元二次方程ax^2+bx+c=0 \left(a \ne 0 \right) \,\!者，\Delta=b^2-4ac \,\!乃其根之**判式**也。以判式，得解如下：
* 若\Delta>0，則此方程含不等實數根有二。若係數均有理數，且\Delta乃完全平方數，則二解均有理數，否則均爲實數矣。

* 若\Delta=0，則此方程含實數根有一。為

: x=-\frac{b}{2a}\,\!

* 若\Delta，則此方程含不等複數根有二。為

:
x_{1,2} = \frac{-b}{2a} \pm i \frac{\sqrt {4ac - b^2}}{2a}

其中i^2 = -1


### 二次[[映射]]法
方程ax^2+bx+c=0解之幾何意，爲二次映射y=ax^2+bx+c之圖像與x軸交點之X坐標也。

## 韋達定理
以韋達定理，方程之解，並係數之關係如下：
: x_1+x_2=\frac{-b+ \sqrt {b^2-4ac\  }}{2a} + \frac{-b- \sqrt {b^2-4ac\  }}{2a} = \frac{-2b}{2a} = - \frac{b}{a} \,\!

: x_1 \cdot x_2 = \frac{-b+ \sqrt {b^2-4ac\  }}{2a} \cdot \frac{-b- \sqrt {b^2-4ac\  }}{2a} = \frac{b^2 - b^2 + 4ac}{4a^2} = \frac{4ac}{4a^2} = \frac{c}{a}\,\!

## 用
今人有用其分解因式者，化為通式，求之雙根，則方程之左化為兩式之積。兩式均為天元減其根，勿論正負。復乘二次之系數，即得。以分解因式求根者逆之，毋贅。ax^2+bx+c=a(x-x_1)(x-x_2) 。x_1、x_2者，ax^2+bx+c=0之雙根也。

## 據
近衛前久

**日本國從一位太政大臣近衛前久**，初名**晴嗣**，法號**龍山空譽**。京都人也。系出藤原北家近衛流。父稙家，太政大臣、關白。母久我氏。時倭國喪亂，朝廷久無威矣，藤氏亦衰。前久數下諸國，奔走東西，於世殆罕。

後奈良帝天文五年，前久誕。天文九年，元服。受將軍足利義晴偏諱，易名晴嗣，敘官正五位下。十年，遷左近衛權少將，旋升權中將，兼伊豫國權守，敘官從三位。天文十一年，升權中納言，敘官正三位，旋升權大納言，從二位。天文十六年，為內大臣，正二位。廿二年，轉右大臣。廿三年，後奈良帝詔命宣下，以前久爲關白，兼右大臣如故。天文廿四年，去將軍偏諱，改名前嗣。永祿二年，越後國長尾景虎上洛，前久會之，意氣甚投，遂相結托。永祿三年，前久下越後國以助景虎。四年，從景虎征關東，就居上野國厩橋城，景虎下古河，復遷居之。是歲，改名前久。永祿五年，前久以關東北條氏勢盛，非越後一國能定，乃歸洛。永祿九年，有司以三河國松平家康爲三河國守，敘官從五位下，蓋前久斡旋之功也。永祿十一年，下石山本願寺，會其主顯如，以顯如子教如爲猶子。時織田信長奉將軍令，勢甚熾，諸國大名合縱以制之，前久與信長無嫌，唯與將軍有隙，遂在合縱之列。天正元年，織田信長廢將軍足利義昭。三年，前久歸洛，會信長，二人皆好狩鷹，相談甚歡。九月，受信長請，往說九州島諸侯，以圖和議。天正五年二月，前久歸洛。天正六年，受賜准三宮。八年，前久與信長約，若得天下，許一國之封。十年二月，升太政大臣。五月，致仕。六月二日，信長爲其部明智光秀所害，前久大失意，乃出家，法號龍山。未幾，前久為信長子信孝、其部羽柴秀吉所譖，出居遠江國濱松城，翌歲，賴德川家康言，得歸京洛。天正十二年，前久赴大和國奈良，說羽柴、德川二家。和議成，前久歸洛。十三年，從羽柴秀吉請，以為猶子。秀吉得攝家名，遂任關白。天正十五年以降，隐居慈照寺東求院別莊。慶長十七年，前久薨。壽七十七。葬京都東福寺。三子，信尹、尊勢、慈運。女前子，後陽成帝女御。

## 引據
* 谷口研語《流浪之戰國貴族 近衞前久》
* 橋本政宣《近世公家社會之研究》
翹傳

**翹傳**，或謂**金雲翹傳**，越南六八體長詩，阮攸名篇也。六八體也者，上聯六言，下聯八言。越南語謂**傳翹**，實乃越南構詞遣句恰反於東亞。初版曰**斷腸新聲**，翻作中國青心才人小說《金雲翹》。

## 作成出版
此詩作成於何年，尚未定論。一說阮攸使中之時，嘉慶十九年至二十五年也。暨越嘉隆十三年至明命元年。一說使中之前作於廣平，時越嘉隆三年至八年。後者眾人執認。此詩一出，風行一時，再三而版，遂成典著。傳今之古版有二，一謂柳文堂版，一謂唯明氏版，俱爲越南嗣德年間刻印。

## 家喻戶曉之段

縮圖
開章三聯六句，越南婦孺皆知，現呈漢喃、國語字、漢譯如下：

## 據


## 外典
*Recitation of Truyện Kiều
*The Tale of Kiều in Sino-Vietnamese 

分類:文學
蘇

**蘇**，或謂：
*蘇姓
*蘇聯
*蘇維埃
*蘇丹
*蘇里南
*江蘇
**蘇州
*紫蘇
*蘇格蘭
*蘇 (膳)，古日本一乳制膳食。
*溫國，又名蘇，周之諸侯。
日曜無神

《**日曜無神**》，小說，日本入江君人著，茨乃輔以插畫。其所述神之開闢宇宙者，典出《耶經》也。

今亦有動畫、漫畫之屬矣。

## 其事
月曜日，太虛無形，開天闢地，神創宇宙。

水曜日，陰陽二分，大道初行。

火曜日，神理瑣末，有條不紊。

木曜日，神允流光，宙之端也。萬物孳乳，生生不息。

金曜日，神遍覽宇宙，觀夫星移斗轉，洪荒茫茫，乃憐之甚。

土曜日，休也，世間無事。

然則至日曜之日，天神下凡，喟然嘆曰：「黃泉客滿，坤輿且滅。」乃捨之而去。衆人聞之，莫不蚤夜惶惶。

自茲厥後，人不復生，屍不復死。死者益多，而生者不加增。哀鴻遍野，末世途窮。

而後守墓人生焉，神賜之人間，乃絕後之奇蹟也。安生者，葬亡骸，守墓人之分也。

一日，守墓人艾逢一美人，自言「食人玩具」之銀髮少年也。

此命運乎？

## 人物
;艾·亞斯汀（，聲：豐崎愛生）
:守墓人。守墓人合人類之女也。今十二歲，雖十五年前不復有新生者，然其生於此十五年間者，可怪也。居死者之谷而未覺，化為墟也，乃去之。
:躬自瘞其父漢普尼，而後慨然有為守墓人之志焉。

;漢普尼韓伯特（食人玩具）／奇茲納·亞斯汀（／キズナ・アスティン，聲：浪川大輔）
:襲死者之谷者也。墟之而攜艾以去。夢寐所求之事，不過常人之一死而已，是可怪也歟？曰：非也，人固有死，唯其食人玩具不壞之軀不能得也，待人皆為鬼之日，宇宙寂然，則何如？鏖戰行屍乃今死歿，不苟活。故有讚曰：今生以人之義，死以人之道，殫精畢力為人者，復有誰乎？
;疤面（，聲：能登麻美子）
:守墓人。

;尤力·沙克馬·迪米特里耶維奇（，聲：藤原啟治）
:人類。食人玩具之舊交，嘗與之有隙。

分類:平成動畫
分類:平成輕小說
遼

**遼**，塞北之朝也，契丹人所建。

貞明二年，春二月丙戌朔，太祖耶律阿保機在龍化州，迭烈部夷離耶律曷魯等率百僚請上尊號，三表乃允。丙申，群臣及諸屬國築壇州東，上尊號曰大聖大明天皇帝，後曰應天大明地皇后。大赦，建元神冊。

天顯元年七月，太祖崩，皇后攝軍國事。

天顯二年秋，治祖陵畢。冬十一月壬戌，人皇王耶律倍率群臣請於後曰：「皇子大元帥勳望，中外攸屬，宜承大統。」後從之。是日太宗耶律德光即皇帝位。癸亥，謁太祖廟。丙寅，行柴冊禮。戊辰，還都。壬申，御宣政殿，群臣上尊號曰嗣聖皇帝。大赦。有司請改元，不許。十二月庚辰，尊皇太后為太皇太后，皇后為應天皇太后，立妃蕭氏為皇后。

會同四年，伐晉。

會同十年正月初一，太宗建國號大遼，大赦，改元大同。丁丑，崩於欒城。

戊寅，梓宮次鎮陽，世宗耶律阮即皇帝位於柩前。甲申，次定州，命天德、朔古、解裡等護梓宮先赴上京。太后聞帝即位，遣太弟耶律李胡率兵拒之。秋閏七月，次潢河，太后、李胡整兵拒於橫渡，相持數日。用屋質之謀，各罷兵趨上京。既而聞太后、李胡復有異謀，遷於祖州；誅司徒劃設及楚補裡。

五年九月庚申朔，自將南伐。壬戌，次歸化州祥古山。癸亥，祭讓國皇帝於行宮。群臣皆醉，耶律察割反，世宗遇弒，崩。

丁卯，穆宗耶律璟即皇帝位，群臣上尊號曰天順皇帝，改元應歷。

十九年春二月甲寅，如懷州，獵獲熊，歡飲方醉，馳還行宮。是夜，近侍小哥、盥人花哥、庖人辛古等六人反，穆宗遇弒，崩。景宗耶律賢即皇帝位，乾亨三年崩。聖宗耶律隆緒即位，時年十二。皇后蕭綽奉遺詔攝政。

統和十五年，與宋訂澶淵之盟。

後，內修政治，外拓疆宇。既而申固鄰好，四境安。維持百餘年。

保大二年，遼亡，天祚皇帝為金人完顏婁室等所獲。

延慶三年，耶律大石得善地，遂建都城，改延慶為康國元年。後人號為西遼。

## 諸帝
*遼太祖億
*遼太宗德光
*遼世宗阮
*遼穆宗璟
*遼景宗賢
*遼聖宗隆緒
*遼興宗宗真
*遼道宗洪基
*遼天祚帝延禧
*遼宣宗淳
*遼德宗大石
*感天皇后蕭氏
*遼仁宗夷列
*承天皇后普速完
*遼天禧帝直魯古
*屈出律
潯

**潯**，或謂：
*九江市，古稱潯陽。
*潯州，在廣西。
*潯水，在瑯琊。
*潯江，在廣西。
*旁深也。一曰水厓也。
公曆七月廿三日

**七月廿三日**者，公曆二百零四日（閏年二百零五日）也，距歲暮餘一百六十一日。

## 是日大事
*一八八八年：廣州始有電。
*一九零三年：首輛摩托車販。
*一九二一年：中國共產黨立。
*二〇一一年：温州火車撞，四十人卒。

## 生
*一一二七年：南宋皇太子趙旉生。

## 卒
*一九四四年：鄒韜奮卒。
*一九七七年：何其芳卒，散文家，詩人。

## 節日
*埃及謂七月廿三日爲國慶日。
*美國謂其體育節。
*利比亞謂其革命日。
蒙古國

**蒙古國**居漠北，舊所謂**外蒙古**也，有口二百萬，北鄰俄羅斯，南與中國相接。

## 史
秦、漢曰匈奴。漢初冒頓並有漠南，旋復北徙。後漢仍為北匈奴地。元魏曰蠕蠕，後入突厥。唐初入回紇。貞觀四年來朝，以其地為瀚海、燕然、金微、幽陵、龜林、盧山六都督府，又置皋蘭、高闕、雞田、榆溪、雞鹿、蹛林、寘顏等七州，皆隸燕然都護府。其後並有九姓諸部，盡得匈奴故地。

五代至宋，回紇漸衰，與室韋諸部散居其地，羈屬於遼之招討司。金大安初，蒙古始盛。元太宗七年，建都和林，初立元昌路，後改轉運和林使司，前後五朝都焉。世祖遷都大興，於和林置都元帥府。大德十一年，立和林等處行中書省，統和林總管府。皇慶元年，改和林路為和寧路。元亡漠北，為明所破，然相峙二百年有餘。

清康熙年喀爾喀七旗舉族款塞內附於滿洲。宣統三年武昌事起，以喀爾喀八十六紮薩克名義通牒中外，指斥清廷，興復元業，尊哲布尊丹巴佛為帝，建元立國。民國四年，去帝號，仍南屬，自治。民國十年，復獨立，十三年，號蒙古人民共和國，一九九二年，改蒙古國。

## 國政
是國地兼耕牧，多畜牧，有鹽池，礦產林木，均稱饒富。國中多奉藏佛，大部蒙古人也，漠北喀爾喀居首，次漠西厄鲁特，次西部名哈薩克，數十萬之眾，爲突厥人，乃蠻、克烈諸部為其祖。
藁人之謬

**藁人之謬**，英文曰**straw man**或曰**Aunt Sally**，謬之一種也。

## 謬誤
此謬者，曲人之論以迎己，曲論雖陋，論者持之若完。
## 例
### 一
*甲曰:丙國雖非道，仍當和議。
*乙曰:汝主和議，國賊也。
如是，乙曲甲論，甲主和議，乙曲之，謂甲叛國，然主和議未必叛國，故謬矣。

### 二
*甲曰:余是共產主義。
*乙曰:汝將禁人言歟？
如是，乙曲甲論，甲是共產，乙曲之，謂甲將禁人言，然共產未必禁人言，故謬矣。
博者之謬

**博者之謬**，英文曰The Gambler's Fallacy，或曰The Monte Carlo Fallacy。謬之一種也。
## 謬誤
此謬多生於博簺，故有是名。謬者誤以物極必反，實非。
## 例
*博者敗，更加注，復敗，仍加注，人怪之，博者曰:吾屢加注，必勝。
如是謬矣，博者以敗績多，忖必有勝時，然勝敗非相系。
從眾

從眾,拉丁文曰**argumentum ad populum**。謬之一種也。謬者或從眾信或爲眾惑。
## 謬誤
從眾信者，一蓋以眾言爲是。然雖是之者眾，不能證其真偽也，故謬。爲眾所惑者，蓋以眾議亂是非也，雖眾皆向之，不能以此明真偽，謬，廣告、宣傳多屬之。

## 例
### 從眾信
*甲:聖經神諭也，必無誤。
如是則謬矣，雖從聖經者眾，僅以眾信難明其言之真偽也。

### 爲眾惑
*甲:著此胸罩,罩杯必升，人人譽之，此時不購，更待何時？
*乙聞而信之，遂購胸罩。
如是則乙謬矣，縱甲爲信言，人譽不能證其真偽也，若欲證之，須博引實據。
## 引據
*Ronald Munson ＆ Andrew Black《The elements of reasoning》第六版
宣

**宣**或謂：
*宣下，公文佈令也，或曰「宣」，佈也，散也。
*宣州，吳宣城郡，唐改宣州。
*宣姓
*安慶市之簡稱。
礦藝

**礦藝**，電玩也，可基方石、築萬物、建城邑、鑿山河、引渠取礦。無關卡之數，亦無時限，然樂以創世。惟生存有道，需維生造房。始創為蒲麻歷，瑞典人氏。試行於二〇〇九年，譽者眾。同年瑞典魔贊社公佈而行之。二〇一一年以至於今，風行世界。遊戲之法，有創、存、甚、歷、窺諸道，戲者擇其好而從之。嗣後，所行平臺甚蕃，且常更之。金直二十六美元。

及二〇一四年，戲之者凡五千四百萬餘。今有爪哇版、基石版、樹莓派版、原主機版、教育版。二〇一四年，其為微軟公司所併。二〇一六年五月，華夏版始現，微軟公司交之予網易。文言者，罕於今，無論遊戲，然二〇二一年，礦藝有文言矣。

## 辨名
西文原作Minecraft，猶云礦藝。內地又訓之以**我的世界**，寶島俗謂**麥塊**。

## 史
己丑四月二十日，蒲麻歷（戲名卯子）布**穴戲**技測。越明日，宣名之曰**礦藝：石之令**，是時戲中唯艸方、䃮及穴耳。初，觀者寥寥，後有戲者入而諫之，亦納諫更新，漸益新物。己丑四月二十三日，〇點〇點一一甲版行，後定名曰古典版。七月十三日，行生測，為礦藝之雛形。

十一月八日，蒲麻歷布方製版，始有製物之能。爾後，製礦藝映像者眾，漸行於網。

庚寅正月十四日，方製無垠版布，其地勢無垠。五月十七日，首測版布。十一月十五日，佩爾松布復測版，以此鋪陳售賣，且增要物甚多。

辛卯，礦藝：攜行版示於電娛展，繼以首測版之名售。十月二十三日，礦藝完版布，增終界，此三大維度之一，至今未易。

甲午年，微軟以二十五億美金購魔贊。蒲氏辭，以事付僚耶布。同年二月，蒲麻歷露礦藝電影之計，乙巳年三月映於美。

丙申十一月二十一日，礦藝：攜行版完版布，其同初之爪哇版。

丁酉，魔贊宣攜行、視窗十版、主機及虛擬實境版歸一，俾跨平臺共戲。八月一日，獨樂不如眾樂布，前述諸版統稱礦藝，而去副標；初之爪哇版則加副標曰礦藝：爪哇版。

庚子秋，爪哇版新戶始用微軟戶，除舊魔贊戶。辛丑年初，爪哇戶始遷，籲舊戲者，遷至微軟，不遷則廢。

癸卯三月十九日，魔贊告曰：戶籍遷徙將止於八月五日申時。至期，遷徙終。持魔贊戶者，不得登Minecraft.net或啟動器以戲，然可於Minecraft.net領新者。

甲辰四月二十三日，礦藝與網飛布映像等，宣復共以此作新動畫，定由野腦工作室以電繪製之。此作將以新事、新角釋礦藝之世。

乙巳三月七日，由傳奇影業、魔贊社及眩暈娛樂製，華納兄弟影業行，礦藝大戲映於美國，毀譽參半。

## 閒樂

### 建築
建築者，遊嬉一法也，多有仿既有建築而成者，自立新物者亦有之，蔚爲壯觀。

### 紅石
**紅石數字電路**者，略云**紅石數電**，以充能理論為基，仿馮·諾依曼而製諸門，是以聚沙成塔，爲計算器、桌遊，以至於計算機之大物。

**紅石模擬電路**者，略云**紅石模電**，以赭電較為基，是以製大。

**紅石機械電路**者，略云**紅石械電**，雜鞲鞴、牌、紅石、畝諸物以成機關，遊戲之漏洞亦可用之。**紅石數電**遊者多譏其奇技淫巧。

### 命令
命令方凷一法，仰賴命令方凷制以命令，可從心而爲之。

## 法
### 創
創世之法，可用方石創天下焉，或與友聚玩之，子之所想不限也。至於其詳，則甚豐。

### 生
或建築，或合成，或採礦，或種植，或殺異獸，玩者存命即爲貴。入夜，異物橫生，若欲噬然。又有一模法，曰硬核。此乃生存之變種，絕難也，須竭力而生存。若死，則不可復生。

此類之下又有四法，首易者曰簡單，再者普通，略難者名困難也，另有極難者為前述之硬核。

### 覽
此法現於一又〇八版，玩者可越方石與實體窺覽此世，不可與之交互焉。玩者可用活物及他戲者之視角，而他活物之視角異也。
### 勇
為正遊之成，非專司之令不可破方石也。

### 極
實屬生存，不可作弊，死而不可復生也。

## 笑談

此世有活物，名曰伏臨。昔蒲麻歷欲製豚，縱高誤立，遂得。

又有一物，名曰羲爉連，又云Herobrine。乃眾人所共作，以之相娛，實無此物。

## 博覽
*自社之網址
*中文白話礦藝維基
*文言礦藝大典

## 引據

分類:礦藝
甲午昆明斫殺

**甲午昆明斫殺**，官稱**三〇一暴力恐怖襲擊事件**。歲次甲午春二月初一日，公元二〇一四年三月一日。夜廿一時廿分，賊數人入雲南昆明車驛，刃斫眾人。賊之所向，不辨婦孺，殘害無辜。及翌日旦，計三十一人死事，中重傷者七十三，輕傷者七十，中有警務七人。傷者尋就醫。警至，以催淚彈威賊，賊不服，乃立斃賊四，傷擒一，暫羈醫所，餘走脫。售票廳多傷者，賊由聽達廣場，轉售票廳亡通衢，間有行兇，血跡凡三百米。

事未畢，復傳昆明金馬街道有賊害民，旋闢爲謠言。

此事罪魁，蓋畏兀儿暴民也。二月初二，暨公曆三月二日，昆明警察佈賊情於眾，有女子持刀，年若卅歲者，身長一米七，著黑衣，以巾裹首。男子若卅歲者，身長一米七，灰衣，髪稍長，體略肥。賊身著東突厥新月章，索賊室，復得新月章、幟。二月初三暨公曆三月三日，公安部偵得賊情，兇黨計八人，伏法者四人，獲一人。亡三人。乃佈告「此獄賊首以阿不都熱依木·庫爾班」。朝野震動，民情激憤，黎元共誅。公元二零一五年三月二十四日，賊依斯坎達爾·艾海提、吐爾洪·托合尼亞孜、玉山·買買提伏誅，余皆下獄。

## 國際
*聯合國秘書長潘基文嚴詰「驚人」暴行，又致意難民，望其安康。
*俄羅斯聯邦總統普京致電來弔，又致意難民，望其安康。
*日本駐華使館、日本外務省致電來弔。
*多米尼克總理致電來弔。
*法蘭西共和國外交部力詰暴行，又致意難民。
*美利堅合眾國駐華大使館、美利堅合眾國國務院來弔，又詰暴行，并愍難民。
*大不列顛及北愛爾蘭聯合王國外務卿威廉·黑格、駐華大使吳思田來弔。
*大韓民國朝鮮日報、韓聯社、韓國放送公社以事報，聞之海東。
*德意志共和國外交部嚴詰暴行，謂「行若此者難宥也！」又愍難民眷屬。
*比利時王國華僑華人青年聯合會、歐洲華僑華人青年聯合總會會長傅旭海曰:「歐華青聯憤甚，嚴詰此事，力主刑賊，仍默悼我遭難同胞，并爲祈福。」
*越南社會主義共和國外交部嚴詰暴行，深致哀悼，仍表慰問。謂兇黨必得依法論罪也。
*西班牙王國外交部佈告，嚴詰暴行，并表慰問。又聲援中國，言蓄謀不可姑也。
*上海合作組織佈告，嚴詰暴行，又表慰問。
*巴基斯坦伊斯蘭共和國嚴詰暴行，深致同情，言「巴國亦患賊，與中國萬民同。」

## 引據
中華人民共和國地方

**中華人民共和國地方**，依國憲，分之三級，曰省級、縣級、鄉級。

介乎省、縣之間者曰地級。設此級者，蓋圖轄治之便爾。

## 槪略
中華幅員遼闊，甿庶約十有四事農桑。天下建置，大抵分四等以牧司之。

其一曰「省級」，卽第一等行政區劃也。今制，分中國大陸爲二十二省、五自治區、四直轄市。若夫特別行政區，體例雖殊，然品秩實與諸省同。

其二曰「地級」，包舉地級市、自治州、地區三者。今海內地級政區，多易爲地級市，上承省命，下理諸縣及縣級市。雖號爲「市」，實兼市廛與四郊村落，蓋一廣域也。

其三曰「縣級」，統有縣及縣級市。故今制多以「市」轄「縣」。自一九八〇年代改革開放以來，直轄市與地級巨邑皆廣拓市區，遂割置市轄區以分治之。

其四曰「鄕級」，統有鄕、鎭。內蒙古自治區之鄕級，別名曰蘇木。若各族聚居自治之所，則置民族鄕，內蒙則號民族蘇木。至於市轄區之下，多由縣府設局置吏，立街道辦事處，其所部謂之「街道」，以代鄕鎭。街道直隸縣府，而未許地方自治。鄕級之列尚存縣轄區，一九九〇年代前頗風行，後多罷絕，今海內僅存其二。復有比同鄕級者，謂之「類鄕級行政單位」，如開發區、科技園、大學城、農場、果園，乃至兵團、監獄等皆是。

附註：中華人民共和國政府視臺灣爲其疆土。詳見臺灣問題。

## 中華人民共和國甲級地方一覽

中華人民共和國甲級地方共三十四，合二十三省（含臺灣）、五自治區、四直轄市、二特別行政區。本表以中華人民共和國官定爲準，以漢語拼音列序。

### 省

省名中，河者黃河，湖者洞庭，江者長江，山者太行。

#### 爭議之地

### 自治區

### 直轄市

### 特別行政區

香港、澳門自回歸之年（香港：一九九七年；澳門：一九九九年）計五十年間，政治、社會體制如前，爲共和國承諾。奧運等國際運動競技會，港、澳皆有其隊。

## 廢止地方
*綏遠省（一九五四年，省入內蒙古自治區）
*西康省（一九三九年建省，金沙江西爲省半壁，實爲西藏政府所轄。一九五〇年，中華人民共和國立西康省藏族自治區，其省之東南移雲南，金沙江西屬歸西藏。一九五五年，廢省，作自治州，爲四川省甘孜藏族自治州）
*察哈爾省（一九五二年，入河北省、內蒙古自治區）
*平原省（一九五二年，入河南省、山東省）
*熱河省（一九五五年，入河北省、遼寧省、內蒙古自治區）
*松江省（一九五四年，入黑龍江省）
*遼東省（一九五四年，一部入吉林省，殘部合與遼西省爲遼寧省）
*遼西省（一九五四年，一部入吉林省，殘部合與遼東省爲遼寧省）

## 兼查
*中華民國地方
*中華人民共和國藏地治為
*ISO 3166-2:CN

## 據

*財團法人自治體國際化協會編《中國地方行材政制度》，二〇〇七年版
牛油貓悖論

常識謂貓墜自上，及地者足。而麵包著牛油者，及地者油。今縛油餅於貓背之上，使無油之面觸其背，當其落也，足及、油及不可兼，則先及者誰乎？是為悖論。或謂其飄飄也，或曰懸以轉也。
公曆五月四日

**五月四日**者，公曆之一百二十四日也（閏年之一百二十五日），距歲暮餘二百四十一日。

## 是日大事
*一九一二年：京師大學堂易名為北京大學，嚴復任首校長。
*一九一五年：二十一條立。
*一九一九年：五四運動始。
*一九四六年：九三學社立。

## 生
*一六五四年：清聖祖生。
*一八二五年：赫胥黎生，英生物學大師。
*一八八三年：汪精衛生。

## 卒
*一九八零年：鐵托卒。

## 節日
*五月四日者，中國之青年節也，亦乃科學傳佈日。
*北京大學謂其校慶日。
中國

**中國**，古稱**華夏**、**神州**，居亞細亞之東，瀕太平洋之西。幅員遼闊，山河壯麗，延綿數千載，爲東亞大國。

己丑兵燹之後，兩岸分治，體制迥異：

* 西岸：據有大陸、香港、澳門，都北京，義主社會。
* 東岸：遷政臺灣、澎湖、金門、馬祖，都臺北，恪行三宗，後施憲政。

雙方隔海對峙，並屹東亞，以迄於今。

## 域
中國何謂，眾說紛異，有臺海懸案、統獨之爭。今人多以共和國、民國爲準。然獨取大陸之一域，呼之曰「中國」者，亦眾。馬來西亞、新加坡多中國人、華僑，可謂漢地，故常與中國並稱中華圈。

## 史

### 上古
民間口耳相傳，上古之時有聖主，曰三皇五帝。三皇者，伏羲氏、神農氏、女媧氏；五帝者，黃帝軒轅、顓頊高陽、帝嚳高辛、帝堯放勳（陶唐氏）、帝舜重華（有虞氏）。

### 三代
*夏后氏：禹啟家國，萬朝之始也。
*商：遷都於殷墟，故又謂「殷」。前人尚有認之為虛言之國，後殷墟現，證之實存，故亦謂華夏信史之始也。
*周：周本商一侯，紂王暴戾，起而反之，周代商。
**春秋時代：諸侯雖尊天子共主，然攻伐未休，相爭互鬥，强者竟挾天子令諸侯，謂春秋五霸：齊桓公、晉文公、楚莊王、吳闔閭、越勾践。
**戰國時代：周天子威信不再，諸侯割據，七雄者各自爲王，圖霸天下，有秦、韓、齊、魏、趙、燕、楚。（春秋未幾，楚卽稱王）

### 歷代
*秦：戰國七雄之秦滅六國，代周，一統中國，秦王嬴政自號始皇帝，乃中國稱皇帝之首者也。
*前漢：秦無道，天下反之；秦亡，楚項羽、漢劉邦爭雄，終漢統天下、凡二百年，亦稱西漢。西域所知中國，以此始。漢分前後，不可混同。
*新：漢室外戚王莽篡位，立新朝，闊斧革新，然民心不得，各地反亂，亡。
*後漢：後漢承前，都洛陽，故亦稱東漢。初，光武中興。和帝後，幼子登基，皇權旁落，朝綱爲外戚、宦官所掌，卒積弱。
*三國
**曹魏：先挾漢帝以丞相自居，後廢漢自立，據中原而圖南面。
**蜀漢：漢室皇裔，據蜀而待復漢。
**孫吳：據江南而王。
*西晉：魏帝遜位，司馬氏立朝，一統三國。未幾八王之亂，匈奴乘虛立前趙，西晉亡。
*五胡十六國：西晉亡，江北淪落外族，匈奴、羯、氐、羌、鮮卑逐鹿中原，史稱十六國，前趙、後趙、前秦一時盛張，終亡於北魏。
**外族：前趙、後趙、前燕、後燕、南燕；關中有前秦、後秦、西秦；河套有夏；四川有成漢；河西有後涼、北涼、南涼。
**漢族：北燕；河西之前涼、西涼
*東晉：晉室南渡，居於江南，半壁江山，雖北伐不懈，無復中原。
*南北朝：
**北朝：江北混亂，十六國競立，後北魏一統。
***北魏：鮮卑拓跋氏國，三代、太武帝時一統華北。
***後北魏二分，東以北齊，西以北周
**南朝：江南之地繼東晉有四朝
***劉宋
***南齊
***南梁
***南陳

### 中世
*隋：北周外戚楊堅開國，南陳爲其所滅，一統中國，後橫徵暴斂、勞民傷財、遠征戰事，未幾卽亡。
*唐：隋亡而立，一治世也，絲綢之路商旅來往，文化交匯，國力强盛。惟安史亂後，藩鎮割據，宦亂黨爭，終亡唐室。
**武周：則天武后本唐后，後廢其子之位，自擁爲女帝，改號曰周。一時朝野異議，武后肅朝清野，百官懼之。然其廣納良才，民安無事，亦一治也。
*五代十國：華北再亂，前後立五朝、十小國，故云五代十國。
**五代：後梁、後唐、後晉、後漢、後周也
**十國：曰前蜀，曰後蜀，曰南吳，曰南唐，曰吳越國，曰閩國，曰南楚，曰南漢，曰荊南，曰北漢
*遼：契丹之國，轄今內蒙古、滿洲。
*夏：党項之國也。
*宋
**北宋：平五代十國之亂，然北有遼，燕京之北皆非其土，尙納幣以和遼、夏，國威不揚。金兵南下，奪華北，北宋亡。
**南宋：宋室南渡，權臣當道，偏居臨安。聯蒙古帝國滅金，然爲蒙元所代。
*金：女眞本遼臣民，後覆其國，立金，滅北宋，終爲宋蒙聯軍所滅。
*元：蒙元帝國一部，廣覆滿洲、中亞、西南亞、東歐，成吉思汗孫忽必烈治蒙古高原、滿洲、華北，仿漢立朝，後滅南宋，中國爲其所統。
*明：蒙元不支，退守漠北，漢復中華。中國西洋之交流此時起。初時繁榮，後因壬辰倭亂，遠征負重，衰耗國力，文化沉滯，卒民變四起。薩爾滸之役，明軍敗北，後金臨關，末代崇禎亦失策，明卒亡。
**南明：明室南遷，希祈復明，淸亡之。

### 近代

*淸：女真裔滿洲族立後金，入關代明。淸初，以剃髮易服、屠城、文字獄貶壓漢人，中國遂衰。近世以鴉片戰爭敗於英國，欲以洋務興國，卒破；西歐列强侵奪中國日益，民怨沸騰，宣統三年，辛亥革命起，清室詔遜位，乃亡。

### 當世

*中華民國：辛亥革命後建國。中國共和之始也。後敗日本，光復臺灣、滿洲，爲聯合國安全理事會常任理事國。國共內戰，一九四九年中華人民共和國立，盡失大陸，偏安於臺。一九七一年，聯合國大會二七五八號決議斥之，中華人民共和國代爲常任理事國。
*中華人民共和國：國共內戰後中國共産黨所立。神州幾爲其所有。一九五〇年，朝鮮戰爭。此後中國益孤。然國力漸增，一九七一年代中華民國入聯合國，一九七二年與美相邀乒乓，乘勢建交。一九九二年，通使大韓民國。一九九七年英歸香港、一九九九年葡歸澳門。

## 兼查
* 華夏
鄂

**鄂**，或：
*湖北省之簡稱。
*鄂姓
*鄂侯，諸侯，列殷末三公。
*顎，通「鄂」。
寧夏回族自治區

**寧夏回族自治區**，略稱**寧**。中華人民共和國一自治區也。在塞上，其地回漢雜處，雖漢人眾，亦多回民。
## 沿革
寧夏古無特屬，爲州郡所分。宋世，屬西夏國，故在方外。元初，置寧夏行省，旋省入甘肅。明興，爲陝西承宣佈政使司寧夏衛。清入關，襲明制。民國十七年，復置省。治銀川。共和國立，割其境阿拉善、額濟納二旗北屬內蒙。餘省入甘肅，置銀川專區。一九五八年十月二十五，置寧夏回族自治區，仍治銀川。遂成今制。
## 政區
*銀川市
*石嘴山市
*吳忠市
*中衛市
*固原市
## 它典
*寧夏回族自治區政府
中華人民共和國憲法

**中華人民共和國憲法**，其國為政之本也。一九五四年初行以降，凡四部，共七修。其文首長序，爲諸憲所無。其制多從《蘇聯憲法》。

## 沿革
民國三十八年秋九月二十九，共和國政協一屆全會制中國政協綱領。一九五三年，政府以主席毛澤東等人卅餘草律。明年二月，初稿成，白政治局勘之。三月，以陳伯達領憲法小組，李維漢領憲法起草委員會辦公室，定稿呈上。五月一日，草憲委佈草案於天下，共議之。九月二十日，全國人大相商，計籌以定臧否，草案得全籌。乃行憲。是爲五四憲法。文革起，事多艱難，一九七五年，修憲，筆者陋不知法，去國家主席、副主席職，是爲七五憲法。毛澤東卒，華國鋒少改其文，餘多從舊，是爲七八憲法。一九八二年，中共撥亂反正。是歲，五屆人大五次會議議修憲，去諸冗辭，復置國家主席、副主席職，置中央軍委以將三軍，去最高國務會議、國防委員會。一九八八年，許民私營。許土地相易。一九九三年，八屆人大修憲。一九九九年，九屆人大廢反革命罪。二〇〇四年，十屆人大修憲，三個代表入文。凡四章一百三十八條。

西元二〇一八年春，修憲。先是，憲法載曰，主席之位，至多再任，不得逾之。中共欲刪之。如是，主席任期或無限矣。 邸報既出，众皆附之。或曰：「習近平欲為澤東再世。」海外異見者皆斥之。王丹發文於臉書，斥之曰：「習近平有司馬昭之心。」

## 章節
*序言
*總綱第一
*民權第二
*機構第三
*國旗、國徽、國歌、首都第四
## 引據
閩越

**閩越**者，古方國也，據今福建之地。其先皆越王勾踐之後也，姓騶氏。楚懷王滅越，騶氏族人走之閩，稱閩越王。

秦王政二十五年，秦滅楚，其王廢為君長，以其地置閩中郡。及秦末，諸侯皆叛，無諸、搖率越衆，歸鄱陽令吳芮。項籍主命，弗王，是以不附楚而附漢。漢高祖滅項籍，無諸與搖皆有功。孝惠三年，立無諸為閩越王，以搖為東甌王。

孝景三年，吳王濞反，遣使至閩越、東甌招之。閩越王郢弗肯從，獨東甌王從吳。及吳王敗，東甌王殺吳王於丹徒。吳王子子駒亡之閩越，怨東甌殺其父，常勸郢擊東甌。建元三年，郢伐東甌，殺其王。漢武帝遣兵救之，未至，閩越引兵而去。東甌請舉國徙中國，乃悉舉衆來，處江淮之閒。

建元六年，郢擊南越。武帝遣大行王恢出豫章，大農韓安國出會稽，皆為將軍。兵未踰嶺，王弟餘善以鏦弑郢，獻首於恢。武帝以餘善為東越王，以無諸孫繇君丑為越繇王，奉閩越祀。至元鼎五年，南越反。餘善請以卒八千從征南越，不許，令諸校屯豫章梅嶺待命。樓船將軍楊仆以餘善圖謀不軌，請誅之，不許。餘善聞之，遂反，刻「武帝」璽自立，入白沙、武林、梅嶺，殺漢三校尉。

元封元年，武帝遣橫海將軍韓說出句章，浮海從東方往；樓船將軍楊仆出武林；中尉王溫舒出梅嶺；越侯為戈船、下瀨將軍，出若邪、白沙；皆伐東越。繇王居股弑餘善，以其衆降說。武帝以東越狹多阻，閩越悍，數反覆，詔軍吏皆將其民徙處江淮閒。東越遂亡。

## 閩越世系
*閩越王系
**無諸
**失考
**郢
**餘善（東越武帝）
*繇王系
**繇王丑
**繇王居股

亡於漢
## 據
*《史記·東越列傳》
豫

**豫**，或謂：
*河南省之簡稱。
*豫州。《釋名》：豫州在九州中，京師、東都所在，常安豫也。《晉書·地理志》：豫，舒也，言稟中和之氣性理安舒也。舒音豫。
*《易》之豫卦。
*豫姓。
十六字令

**十六字令**者，詞牌也。其名者，周玉辰之詞也。亦名**蒼梧謠**、**歸字謠**。以十六字為一令，四句、三平韻。其韻者，為：

**平**。仄仄平平仄仄**平**。平平仄，平仄仄平**平**。

註：平乃平聲，仄乃仄聲，仄乃本仄亦可平，平乃本平亦可仄，**粗字**者，韻腳也。

## 據
*清·王奕清 等 《欽定詞譜》。
贛語維基百科

**贛語維基百科**，維基大典之贛語本也。肇於戊子四月廿三日，屬維基媒體基金會。以贛語書。初，以傳統漢字書。乙丑三月，啟繁簡互化器，亦解簡體少「嗰」之問也。至辛卯冬月十四日，有文六千餘矣。

## 他典
*贛語維基百科
楊維楨

**楊維楨**，字**廉夫**，號**鐵崖**，元山陰人也。元貞二年誕。父宏，母李氏。楨擅古樂府詩，時與永嘉李孝光、茅山張羽、錫山倪瓚、崑山顧瑛為詩文友，碧桃叟釋臻、知歸叟釋現、清容叟釋信為方外友。延祐以降，文人蹤虞、楊、范、揭四大家，楊即維楨也。至正中，楨爲文壇之雄。弟子有袁海叟、楊眉菴輩。維楨少時，其父使讀書於鐵崖山高閣五載，去梯以絕欲。因號鐵崖。泰定四年丁卯，中進士，署天台尹，改錢清場鹽司令。楨在官牾眾意，十年不遷。元亂，隱居富春山，復徙錢塘。豪傑張士誠據江左，累招之，不赴。因遣弟士信訪楨，維楨乃撰五論與之，士誠卒不能用其言。未幾，楨徙松江。與華亭陸居仁、錢塘錢惟善唱和，時人以爲仙。明興，太祖皇帝遣使詣楨，楨初謝，再促，楨因請具安車入京，太祖許之。楨留京百有十一日，纂禮樂書。少成，即乞骸骨，帝俾安車送還。宋濂贈之詩云：「不受君王五色詔，白衣宣至白衣還」楨抵家卒，壽七十五。
## 據
*張廷玉《明史-文苑傳》
*《元詩選》
吳語維基百科

**吳語維基百科**，維基大典之吳語版也，肇於丙戌年八月十日。多以簡化字書。至壬寅年四月一日，得文逾四萬。

## 他典
*吳語維基百科
南漢高祖

**南漢高祖天皇大帝**，諱**劉龑**，上蔡人也，南海節度使劉知謙庶子。帝性聰悟而苛酷，為刀鋸、支解、刳剔之刑，每視殺人，則不勝其喜，不覺朵頤，垂涎呀呷，人以為真蛟蜃也。又好奢侈，悉聚南海珍寶，以為玉堂珠殿。

帝初諱龔。其母段氏生帝於外舍，謙妻韋氏妒，持劍往殺之。及見而悸，劍輒墮地，良久曰：「此非常兒也！」遂殺段氏，養帝為己子。及長，善騎射，身長七尺，垂手過膝。嫡兄隱為行軍司馬，帝亦辟薛王府諮議參軍。謙卒，隱繼立為節度使，帝遷副使。乾化二年，除清海節度使，檢校太保、同平章事。三年，加檢校太傅。末帝即位，加南海王。

貞明三年，帝聞中原亂，即皇帝位於番禺，國號大越，改元曰乾亨。復以漢高祖裔孫自居，更國號曰漢，冊越國夫人馬氏為皇后。七年，遣宮苑使何詞入貢於唐，稱「大漢國主致書大唐皇帝」，以觀唐之虛實。詞歸，言唐必亂。帝大喜，甚輕唐天子，呼為「洛州刺史」。

九年，白龍見南宮三清殿，遂改元曰白龍。有胡僧讖曰：「滅劉氏者龔也。」帝甚惡之。乃取《周易》「飛龍在天」之義，造「龑」字，以為諱。

白龍四年，楚王馬殷遣舟師侵封州。帝以《周易》筮之，得「大有」卦，遂更元大有。遣蘇章以神弩軍三千救封州，大破之。三年，遣李守鄘、梁克貞伐靜海軍，擒節度使曲承美以歸。愛州楊廷藝叛，攻交州刺史李進，進遁歸。十年，皎公羨殺廷藝自立。廷藝婿吳權攻交州，公羨來乞師。帝封子弘操交王，伐吳權。權殺公羡，復破漢軍於白藤，弘操戰死，帝收餘眾還。

十五年，崩，壽五十四。諡天皇大帝，廟號高祖，葬康陵。子玢立，是為殤帝。
## 據
*《新五代史·南漢世家》
藏文維基大典

**藏文維基大典**者，維基大典之藏文版也。至戊子年正月初三，已有二百三十四文矣。

## 他典
*藏文維基大典
公曆九月十日

**九月十日**者，公曆之二百五十三日（閏年二百五十四日）也，距歲暮餘一百一十二日。

## 是日大事
*前七十四年：漢中宗孝宣皇帝登基。
*一九七四年：幾內亞比紹獨立。
*一九八五年：小兒安全椅受專利。
*二零零二年：聯合國納瑞士。

## 生
*九二零年：路易四世生。
*一八九六年：葉挺生。

## 卒
*前二一零年：秦始皇帝卒。

## 節日
*九月十日者，中國之教師節也。
揭傒斯

**揭文安公傒斯**字**曼碩**，元龍興富州人也，父來成，宋鄉貢進士。宋度宗咸淳十年，傒斯誕。宋亡，家貧，父子相切磋。斯進學刻苦，俾夜作晝，遂博學。元大德中，出入湘、漢間，湖南帥趙淇賞識之。湖南憲長程鉅夫以從妹妻之。延祐初，獲薦爲翰林國史院編修官。斯在官率事謹，朝廷儀軌，莫不熟記。集賢學士王約亦嘗高之。天曆初，擢奎章閣授經郎，文宗皇帝甚器之。元統初，銓敘集賢學士，階中順大夫。至正三年致仕。惠宗皇帝遣使追及，還，議事朝堂，傒斯言時所行鈔法，頗俾通脹，力持兼行新舊銅錢。丞相雖稱之，其言卒不率。詔修遼、金、宋三史，傒斯與為總裁官。成遼史，復撰宋金二史，未成，過勞以寒疾卒，年七十一。至正六年，制贈護軍，追封豫章郡公，諡文安。斯性儉而悌，在官有才輒薦，褒貶狷直，不避善惡。傒斯善書，尤工行草。作詩長於古樂府，律詩則有唐人風，與清江范梈、浦城楊載唱和。虞集評其詩，謂「如三日新婦」，又謂「如美女簪花」。傒斯卒後，門人燮理溥化校錄其文，千頃堂書目載《揭文安公集》五十卷，及明初，缺十三卷矣。今存揭集凡三種。一曰四庫全書本，二曰四部叢刊本，三曰豫章叢書本。集詩單行者有汲古閣刊秋宜集五卷，海山仙館刊揭曼碩詩集三卷。復有選揭詩入文者數本，諸本以豫章叢書本爲最佳。共和國立，上海古籍出版社以豫章本爲底，以四部叢刊、海山仙館二本校之，附胡思敬汲古閣本校注，另補《輯遺》一卷於末，成今《揭傒斯全集》九卷。
## 據
*宋濂《元史》
*《元詩選》
*李夢生《揭傒斯全集》
維基爾雅

**維基爾雅**，通名**維基詞典**，維基媒體基金會掌之。此基金會，非營利者也。肇於西曆二〇〇二年十二月十二日。廣納天下字詞，譯之供查。

文言維基爾雅，設於文言維基大典。
## 博覽
*維基爾雅卷首
尚寧王

**[[琉球國]]中山王尚寧**，後尚氏第七代王也，神號日賀末按司添。嘉靖四十三年降誕。

初，王娶尚永王之女蘭叢，封儀賓，賜小祿間切采邑。萬曆十六年十一月廿五，尚永薨，無嗣，群臣議立王弟尚久。尚久固辭，遂推尚寧登大位。

三十四年，明遣夏子陽等齎詔至國封王。三十七年，日本薩州遣兵三千入國，破首里，執王至鹿兒島。王遣王舅毛鳳儀、長史金應魁等如明馳報兵警。三十九年，歸國，琉球遂貳於薩摩。

四十八年九月十九日，薨。在位三十二年，壽五十七，葬極樂陵。無嗣，族子尚豐立。

## 據
*《中山世譜·卷七·尚寧王》
沈影

**沈影**（韓語：심영，一九一〇年九月三日〜一九七一年七月二十四日），朝鮮日治時期，朝鮮俳優。本名**沈載卨**（韓語：심재설），創氏改名**青木沈影**（平假名：あおき じんえい）。
東方計劃

**東方計劃**，同人誌所結集也。日本有結社，志在同人以創作，名曰上海愛麗絲幻樂團，而肇造茲計劃。計劃以彈幕射擊遊戲爲宗。亦有書冊、樂盤諸門。其程式、編劇、樂曲、圖畫諸事，多順氏獨力所作。順氏者，本名太田順也，又自號「博麗神主」；其所以自謂ZUN者，乃少時親故取「順」字於名，音相近，遂稱焉。所謂幻樂團，實唯順氏一人。東方又別有格鬪遊戲，順氏與黃昏邊境所共作也。黃昏邊境者，亦同人之結社。

東方計劃，亦謂之「東方計劃集列」，略云「東方」。

夫東方計劃，以平成八年履端。時鳩山祭興於大學，好同人誌者悉入焉；亦中順氏之所好，因製《靈異傳》，其惟東方之權輿。後編遊戲凡四，皆行諸PC-98平臺。十四年，立上海愛麗絲幻樂團。厥有《東方紅魔鄕》，此幻樂團初所作，序當東方計劃之第六。東方之見諸視窗系統，自是而始。

東方計劃集數諸多，二十二年遂至於金氏世界紀錄。因彈幕、象界、人物、樂曲皆有獨特之妙，且順氏寬其版權之事，是以好撰東方計劃之人眾，亦廣生動畫、漫畫、遊戲、樂曲、小說之屬。由是，東方亦與博歌樂、《偶像大師》合謂之「NICONICO御三家」。

東方之事，多見諸「幻想鄕」。幻想鄕者，日本之一隅也，匿乎山巒之中。初通外世，而後人民益眾，妖怪日寡，更有西學東漸，科學興而幻想衰，妖怪之賢者遂成「結界」，與外間隔，以圖生存，與陶淵明所載桃花源頗有所似。其中少女甚多。各作人物不同，然常有博麗靈夢、霧雨魔理沙二者。博麗靈夢者，博麗神社之巫女也，凡幻想鄕之異變，博麗靈夢莫不治之。霧雨魔理沙者，本為常人，自奮而為魔法使也；博麗靈夢之友，好與靈夢爭功；亦常欲蒐寶為己有，實好奇巧之物耳。

## 系統
《靈異傳》者，擊磚塊類遊戲也。餘者皆以彈幕為重。彈幕射擊者皆示以整數，格鬥者皆示以小數，旁類亦以小數示之。夫彈幕者，彈飛而成幕形也。使彈幕攻之，又避敵之彈幕，而斃敵，是為勝。亦可使咒符輔攻。

## 列輯
東方計劃之作，有遊戲、唱盤、書冊之品類，亦有正作與副作之別。正作者，序數皆整，故人亦以「整數作」稱之；以漢字作主名，西文為尾翼。副作者，序數有零，故亦稱「小數作」「小數點作」云；其名類正作，然主名或雜以東國假名，尾翼間或以和語代洋，或悉皆省之。私議之時，人輒略其尾翼而稱之，是以其不過繁也。

### 遊戲
東方計劃之遊戲，多以「東方」二字始，是故人亦多略之。今咸錄於此：

### 唱盤
順氏於東方輔樂之外，更有唱盤專作，既可興懐，亦可載事。雖然，唱盤本作『順氏樂集』；與東方計劃為一談而視之，非順氏之本願也。

### 書冊

## 注

## 考

## 徑
* 東方四方山新聞
* 上海愛麗斯幻樂團之官網
* Amusement Makers之故網
箕子

**箕子**，名胥余，殷之宗室也，姓子氏。

公乃文丁之子、帝辛之叔也。帝辛立，官太師，封於箕。帝辛性殘，好酒淫樂，嬖於婦人。公每正色以勸，帝怒，囚而為奴。周武王克殷，公乃得釋。武王嘗問政於公，事見《尚書·洪範》。周封建諸侯，以公為朝鮮侯。朝鮮為禮儀之邦，自箕子始。又數載，箕子朝宗周，過殷墟，見其宮室崩毀，傷。乃賦麥秀之詩。

孔子贊曰：「殷有三仁：微子去之，箕子為之奴，比干諫而死」。
劉永福

**劉永福**，字淵亭，廣西上恩州人。公本無賴，咸豐間，廣西亂，永福率三百人，往投三合會匪首吳鯤。鯤為清兵所敗，走之越南，永福從之，據興化府之保勝州。

同治七年，鯤復叛。十年，戰北寧，越之剿撫使翁益謙陣斬之。中表黃崇英繼領其衆，號曰黃旗兵，據河江。永福與崇英素不相能，遂以黑旗兵降越駙馬黃佐炎。越王阮福時大悅，授三省提督職，以拒崇英。宣光、興化之民，或貢稅於永福，或貢於崇英，不知有越王也。法蘭西人欲行自由通商事，至宣光、興化，為永福所阻。

十二年，法將安鄴伐河內，破之，執大學士阮知方。事聞順化，越王令佐炎往救。永福亦以黑旗兵助之，陣斬安鄴於紙橋。

法人以黑旗兵為心腹大患，每欲除之。光緒八年，法將李威利伐河內而得之。河內官黃耀自害，乃以尊室灞為長官。威利遺書順化，欲據河內。越王怒曰：「我內有黑旗兵，外有大清，何懼之有！」遣佐炎伐之。清廷遣兵來救。清將唐景崧勸曰：「越為法逼，亡在旦夕，誠因保勝傳檄而定諸省，請命中國，假以名義，事成則王，此上策也；次則提全師擊河內，驅法人，中國必助之餉，此中策也；如坐守保勝，事敗而投中國，此下策也。」永福曰：「微力不足當上策，中策勉為之。」永福兵亦至，殺威利。事聞法國，波滑少將以大兵來伐。永福力戰，退保保勝。清與法國定約，越南歸法國保護焉。永福以黑旗兵歸，擢南澳鎮總兵。

二十年，赴臺灣協防。清為日本敗於朝鮮，割臺灣與日本。永福不從，自號大將軍，推戴唐景崧為總統，電告諸國，宣示獨立。日本兵侵臺灣，永福奔還。二十八年，遷碣石鎮總兵。

辛亥革命起，民國初立。永福為廣東民團總長。民國六年，卒。
書面挪威語維基大典

**書面挪威語維基大典**，自謂**書面挪威語維基百科**。乃維基大典之書面挪威語版也。肇於西曆二〇〇一年十一月廿六日，以書面挪威語書，乃主**挪威語維基大典**也。至西曆二〇一四年三月廿九日，已有文四十一萬餘矣。

## 他典
*書面挪威語維基大典
新挪威文維基大典

**新挪威文維基大典**，肇於西曆二〇〇四年七月卅一日。至西曆二〇一四年三月廿九日，已有文十一萬餘矣。

新挪威語者，方今挪威人所言，口凡三百萬餘。雜以英語口語之詞彙也，異於挪威文。

## 他典
*新挪威語維基大典
閩東語

**閩東語**者，閩東地方之言也。亦以**[[福州話]]**聞。民俗呼云**平話**。操之者，多居閩省福州、寧德之地，能言者有衆千萬。

閩東語有調八：曰陰平，曰上聲，曰陰去，曰陰入，曰陽平，曰陽去，曰陽入，韻書謂之曰戚林八音。上古雅言之風猶存，號之曰古漢語活化石。

分類:閩語
三國演義

《**三國演義**》，元末明初成書，取章回小說之體例，亦名《**三國志通俗演義**》，乃羅貫中所著。或謂作者乃施耐庵，然年代久遠，莫從稽詳。

書以蜀漢劉玄德為正統，以曹魏之曹丕為篡逆，敘漢末、三國間事，起黃巾之亂，至孫皓降晉止，將近百年。

小說之流行，以其故事之喜聞樂見也。其敘戰精采橫生，其寫人智武皆全，兵法韜略，氣勢磅礴。上接前代傳奇，下受衆民愛戴。其桃園結義，溫酒斬華雄，三英戰呂布，討董獻刀，煮酒論英雄，官渡之戰，五關斬六將，三顧茅廬，火燒赤壁，七擒孟獲也，皆為經典，人所共樂，後人改編相繼，所出之文章影像，多不勝數。其中以毛宗崗評本，最為通行。其書所載，七實三虛，不見史載者，亦有數事，今多有以為信者。

列中國古典文學四大名著。

## 另見
*三國演義人物列表
水滸傳

《**水滸傳**》，章回小說也，施耐庵所著，刊於元末明初。亦名《**忠義水滸傳**》。

是小說也，敘北宋末梁山水泊聚義之事，首要人物，凡百有八人。

《水滸》名列中國古典文學四大名著。
西遊記

《**西遊記**》者，章回小說也，位列四大名著。
## 概要
或多謂明吳承恩著，或曰宋丘處機，然年代久遠，莫從稽詳。敘唐貞觀初唐三藏師徒四衆往天竺取經之事。四衆者，唐僧、孫悟空、豬悟能、沙悟淨也。內容頗多神怪荒誕之事。
## 人物
### 孫悟空

法名**行者**，初為石猴也，誕於東勝神洲傲來國。及長，引群猴據花果山水簾洞，乃號曰「美猴王」。厥後徙西牛賀洲，從菩提祖師學，授七十二變與筋斗雲。悟空歸，以殊力取東海如意金箍棒，又下地府銷生死簿，自是始得長生。玉帝既詔悟空入天宮授弼馬溫，悟空以秩卑旋辭。俄而又授悟空「齊天大聖」，掌蟠桃園。悟空性樸質，素不循法度，遂啖蟠桃十數，且盜金丹、御酒，復歸花果山。玉帝大怒，以悟空罪犯天條發天兵十萬戡亂。悟空數破天兵，李靖、哪吒、四天王等皆潰遁。玉帝命二郎神楊戩擒捕之，置八卦爐煅燒。悟空尋破爐出，大戰諸天將於凌霄殿前，玉帝詔宣西天如來佛祖至，尋以神通圈禁悟空於五行山。又五百年，唐三藏奉命往西天取經，至五行山，救悟空脫走，遂師從三藏，賜名「行者」。悟空既從三藏取經，降妖伏魔，克勤盡忠，至靈山大雷音寺，如來加陞悟空大職正果，封「鬥戰勝佛」。

### 唐三藏

:或曰**玄奘**，姓**陳氏**，如來座下金蟬子轉世也。貞觀初，如來命觀音至長安，授三藏取經大任。三藏素有弘揚佛法之志，遂欣然赴之。中道，收弟子悟空、豬八戒與沙和尚扈從。既至西天靈山，如來加陞三藏大職正果，封「旃檀功德佛」。

### 豬八戒

法名**悟能**，初為天河天蓬元帥，以私通嫦娥貶下界，入畜生道投豬胎，故又曰**豬剛鬣**。八戒徙高老莊，娶高氏女翠蘭為妻。三藏、悟空等至，八戒乃奉觀音法旨師從三藏。及十數年，抵西天靈山，如來加陞八戒職正果，封「淨壇使者」。

### 沙和尚

:或曰**沙僧**，法名**悟淨**。初為天庭捲簾大將，以毀琉璃盞貶下界流沙河。墮妖道，日啖人為生。三藏、悟空與八戒至，沙僧乃奉觀音法旨從三藏學佛。既抵西天靈山，如來加陞沙僧職正果，封「金身羅漢」。

### 白龍馬
諱曰**列**，姓**敖氏**，西海龍王之子也。以縱火燒明珠詔問斬，觀音既救之，玉帝貶敖列鷹愁澗。三藏、悟空至蛇盤山，奉觀音法旨化為白馬，遂供三藏驅乘。及抵西天靈山，如來加陞龍馬職正果，封「八部天龍」。

### 如來佛祖

:或曰**釋迦牟尼**，西天靈山佛祖也。初，孫悟空反天，玉帝宣如來降伏之，以神通圈禁悟空於五行山。又五百年，如來命觀音赴長安，乃授唐三藏為取經人。

### 觀音菩薩

:南海**觀世音菩薩**也，居普陀洛迦山，門下有木吒、龍女、善財童子等。悟空等既取經，觀音亦與之解厄，讚襄頗力焉。

### 玉皇大帝

尊號曰「**高天上聖大慈仁者玉皇大天尊玄穹高上帝**」，三界之主也。

### 太白金星
或曰**西方金德太白天皓星君**。《西遊記》言金星諱**長庚**，姓**李氏**，班列九曜。初，石猴孫悟空稱王於花果山，自號曰「齊天大聖」，玉帝惡之。金星不忍兵戈，遂與帝議招安，數下界召悟空入天，授職官。

### 菩提祖師
又名**須菩提**，上仙也。初，悟空欲求長生，乃泛海至西牛賀洲，詣祖師。及從其學，祖師授悟空七十二變、筋斗雲之術。藝成，祖師遂除門籍，與悟空絕。

### 哪吒

姓**李氏**，托塔天王李靖第三子，故曰三太子也，玉帝授**三壇海會大神**。

### 楊戩
小字**二郎**，玉帝甥也，詔封**二郎顯聖真君**，鎮灌口。

楊戩額生三目，嫻道術，曉七十二變。門下有康、張、姚、李四太尉，郭申、直健二將與哮天犬，掌一千二草頭神。

### 玉兔

廣寒宮之兔也，司職搗玄霜仙藥。《西遊記》傳曰：初，玉兔與素娥有怨，會素娥思凡下界，轉世為天竺王女。玉兔知其轉投凡胎，亦下界據毛穎山，既拋素娥於荒野，俄而入宮，自為公主矣。及唐三藏取經，抵天竺。玉兔欲配三藏為偶，與王議大婚，詔封三藏為駙馬。三藏弗從之，弟子悟空益怒，乃與玉兔戰。將敗，廣寒宮太陰星君至，遂收玉兔而歸。
## 據

*
分類:華夏神話
漳州市

**漳州市**，處福建之南。東瀕臺灣海峽，東北臨泉州、廈門，西北界龍巖。出西南界，則廣東之潮州、汕頭也。方萬二千六百七平方公里，人口四百九十八萬人。

有市轄區二：曰薌城，曰龍文；縣級市一，曰龍海；縣八，曰雲霄，曰漳浦，曰詔安，曰長泰，曰東山，曰南靖，曰平和，曰華安。

## 它典
* 漳州市政府 

分類:福建省區劃
魔法少女小圓

《**魔法少女小圓**》，日本動畫。新房昭之監督，虛淵玄爲腳本，梶浦由記度曲。

## 人物
鹿目圓以西曆十月三日生。悠木碧錄音。

曉美焰，齋藤千和錄其音。

美樹沙耶香，喜多村英梨錄音。

巴麻美，水橋香織錄音。

佐倉杏子，野中藍錄音。

丘比即孵化器，天外而來者。其貌可憐。加藤英美里錄音。

## 他典

分類:平成動畫
江西

* 江西省，中華人民共和國一省。
* 江西省 (中華民國)，中華民國一省。
* 江西省 (汪精衛政府)，汪精衛政府一省。
* 江西等處行中書省，元時行中書省。
* 江西區 (首爾)，首爾特別市一區。
* 江西區 (釜山)，釜山廣域市一區。
* 江西郡，朝鮮民主主義人民共和國平安南道一郡。

## 兼查
* 江東
*江南
*江北
泉州市

**泉州市**，別號**刺桐城**，處福建之南。東瀕臺海，東北臨莆田、福州，西北界龍巖、三明，西南界漳州、廈門。方一萬一千十五平方公里，人口八百二十餘萬人。

有市轄區四：曰鯉城、曰豐澤、曰洛江、曰泉港；縣級市三：曰石獅、曰晉江、曰南安；縣五：曰惠安，曰安溪，曰永春，曰德化，曰金門。泉州屬中華人民共和國。唯金門縣，以故歸中華民國治。

## 它典
* 泉州市政府 

分類:福建省區劃
廈門市

**廈門市**，福建副省級市也，別號**鷺島**。東南濱臺灣海峽，北臨泉州，南界漳州。方一千八百六十五平方千米，有衆三百七十又三萬。

是市有轄區六：曰思明，曰海滄，曰湖里，曰集美，曰同安，曰翔安。
## 史
廈門之島也，古屬同安縣，產一莖數穗之稻，因名嘉禾嶼。明洪武二十年，築城於是島，名曰廈門。

清道光二十一年，英陷廈門，占道署，強通商。咸豐二年，設其租界。

民國元年，析同安縣廈、金諸島以置思明縣，二縣隸福建省南路道。三年，南路道更名廈門道，十四年，廢。二十四年，設廈門市，轄廈門諸島，隸福建省。三十八年，同安、廈門為共和國所占。公元一九五七年，同安縣改隸廈門市。

一九八〇年，經濟特區設於湖里區中，會廈金之砲戰止於去歲，外無戰事。自是時也，廈門兼得政、地之利，引外資而設工廠，食貨之事日興焉。歷四年，經濟特區擴至全島，又廿六載而擴至全市。
## 地
廈門立中國之東南，濱臺灣海峽，倚漳泉平原，處柳營江陽。轄地者，廈門、鼓浪諸島及海滄、集美、同安、翔安四區之陸也。海岸曲而為港，港闊水深，無淤不凍。氣候為亞熱帶季風氣候，夏熱冬溫。
## 運輸
廈門通廈蓉、沈海諸馳道，訖鷹廈、福廈諸鐵路，設客運列車站二，民用機場一。其港亦為良港，客船貨輪，往來如梭。
## 它典
*廈門市政府 

分類:福建省區劃
龍巖市

**龍巖市**，在閩西，地級市也，古名**汀州**。北臨三明，東臨泉州，東南界漳州。出西界，則江西贛州境；出南界，則廣東梅州境。方可二百七十有五里餘，有衆二百七十七萬餘。

有市轄區一：曰新羅；縣級市一：曰漳平；縣五：曰長汀，曰永定，曰上杭，曰武平，曰連城。

## 博觀
* 龍巖市政府 

分類:福建省區劃
三明市

**三明市**在閩西，地級市也。東臨福州，南接泉州，西界龍巖，北毗南平。出西北，則江西贛州界。方二萬二千九百平方公里，有衆二百五十萬餘。

市轄區二：曰梅列、曰三元；縣級市一：曰永安；縣九：曰明溪，曰清流，曰寧化，曰大田，曰尤溪，曰沙縣，曰將樂，曰泰寧，曰建寧。

## 它典
* 三明市政府

分類:福建省區劃
南平市

**南平市**，閩北之地級市也，古名**建州**。南臨三明，東毗寧德。出北境，則浙江衢州、麗水界；出西境，則江西撫州、上饒界。方二萬六千三百平方公里，有衆三百十三萬餘。

市轄區一：曰延平；縣級市四：曰邵武，曰武夷山，曰建甌，曰建陽；縣五：曰順昌，曰浦城，曰光澤，曰松溪，曰政和。

## 它典
* 南平市政府 

分類:福建省區劃
寧德市

**寧德市**，在閩東，地級市也。東瀕臺海，南毗福州，西臨南平。出北境，則浙溫州界。方一萬三千四百五十二平方公里，有衆三百二十五萬餘。

市轄區一：曰蕉城；縣級市二：曰福安，曰福鼎；縣六：曰霞浦，曰古田，曰屏南，曰壽寧，曰周寧，曰柘榮。

## 它典
* 寧德市政府 

分類:福建省區劃
昆明市

**昆明市**，雲南之省治也，別號**春城**。方二萬一千〇十五平方千米，有衆六百四十九萬餘。

有市轄區七：曰五華、曰盤龍、曰官渡、曰西山、曰東川、曰呈貢、曰晉寧；縣級市一：曰安寧；縣三：曰富民，曰宜良，曰嵩明；自治縣三：曰石林，曰祿勸，曰尋甸。

## 它典
* 昆明市政府 

分類:雲南省區劃
吉林省

**吉林省**，簡稱**吉**，屬中華人民共和國。吉林者，滿語吉林烏拉之略，謂沿江之意。省會長春市。
## 沿革

## 政區
### 地級市
*長春市
*白城市
*白山市
*吉林市
*遼源市
*四平市
*松原市
*通化市
### 自治州
*延邊朝鮮族自治州

## 它典
* 吉林省政府

分類:中華人民共和國諸省
吉林

**吉林**，可謂：
*中華人民共和國之行政區，閱吉林省。
*吉林省之一地級市，閱吉林市。
*中華民國之行政區，閱吉林省 (中華民國)。
*滿洲國之行政區，閱吉林省 (滿洲國)。
貴州省

**貴州省**，簡稱曰**黔**，中華人民共和國一省也。省治貴陽市。東毗湖南，南鄰廣西，西連雲南，北接四川、重慶。方一十七萬六千平方公里，有衆三千四百七十四萬餘。

## 沿革

## 政區
有地級市六、自治州三。
### 地級市
*貴陽市
*遵義市
*安順市
*六盤水市
*畢節市
*銅仁市
### 自治州
*黔西南布依族苗族自治州
*黔東南苗族侗族自治州
*黔南布依族苗族自治州

## 它典
* 貴州省政府 

分類:中華人民共和國諸省
吐蕃

**吐蕃**，古國也，據今西藏地。王號贊普，藏語謂雄強者也。

其先聶赤贊普，據山南雍布拉康地。三十餘世至南日論贊，滅女國，遂強。傳子松贊干布，性驍武，多英略。遂臣諸羌，平象雄，伏尼婆羅，併吐谷渾，西域諸國共臣之。唐太宗以文成公主歸之。

至朗達瑪，滅佛毀釋，為僧所弑。子孫爭位，國遂亡。
## 據
*《舊唐書·吐蕃傳》
*《新唐書·吐蕃傳》
馬爾地夫

**馬爾地夫**者，南亞之島國也，居印度洋中，北望印度半島。方二百九十又八公里，口三十二萬餘，咸奉伊斯蘭教。都馬律。有政區二十。其景尤佳，人多往旅遊焉。

「馬爾地夫」者，臺灣之譯名，中國大陸譯**馬爾代夫**，越南或譯「**蠻多爲**」，古譯**溜山**。

## 註
錫金

**錫金**，印度之邦也。北接西藏，東臨不丹，西臨尼泊爾，南則印度西孟加拉邦境。

本吐蕃地。吐蕃亡，遂建國，號**哲孟雄**。其王號卻嘉，藏語謂法王也。一八八七年，為英吉利保護國。一九四七年，復受印度保護。一九七四年，印度遣兵據之，置錫金邦。其王奔美國。
斯里蘭卡

**斯里蘭卡**，南亞之島國也，居印度洋中，北望印度半島。方六萬五千餘公里，口一百九十六萬餘。其民奉印度教、佛教，亦有奉回教、基督教者。都斯里賈亞瓦德納普拉科特。有省九，多以方位名之：曰西部省，曰中央省，曰南方省，曰北方省，曰東方省，曰西北省，曰北中省，曰烏沃省，曰薩伯勒格穆沃省。

西元一九七二年五月二十二日，錫蘭易國號，曰斯里蘭卡，入英聯邦。
## 辨名
「斯里蘭卡」者，梵語也，義「馴獅人」，歷代皆有諸名：《漢書》謂**已程不國**，《梁書》謂**獅子國**，《大唐西域記》謂**僧伽羅**。後有阿拉伯語轉譯，宋謂**細蘭**，明謂**錫蘭**。於今，中文取「**斯里蘭卡**」，日文漢字取「**錫蘭**」，略作「**錫**」。
尼泊爾

**尼泊爾**，南亞之山國也，居喜馬拉雅山南麓。北接中國，南臨印度。方十四萬八百公里，有衆二千九百三十三萬餘。其民多奉印度教，亦有信佛教者。都加德滿都。

## 沿革
古尼婆羅國。吐蕃松贊干布伐之，尼國光胄王獻尺尊公主，為吐蕃藩屬。十七世紀，廓爾喀滅之，據其地。一七六八年，更國號曰尼泊爾王國。二〇〇八年，其王賈南德拉遜位，遂為共和國焉。

## 地理
有聖母峰，尼國謂薩加瑪塔，地球極峰也，居尼境之北，半屬尼國，半屬中國。

## 政區
有專區十四：曰巴格馬蒂，曰佩里，曰道拉吉里，曰甘達基，曰賈奈克布爾專區，曰格爾納利，曰戈西，曰藍毗尼，曰馬哈卡利，曰梅吉，曰納拉亞尼，曰拉布蒂，曰薩加瑪塔，曰塞蒂。


Kathmandu-Durbar Square-08-Jagannath-Pratapamalla-2007-gje.jpg|Kathmandu
Swayambhunath-Hauptstupa-28-2013-gje.jpg|Swayambhunath
Patan-Palast-Mul Chowk-02-2013-gje.jpg|Patan
Bhaktapur-Palastplatz 53-Siddhilakshmi-Cyasilim-2014-gje.jpg|Bhaktapur
Namche to Dhole-78-Ama Dablam-Kangtega-2007-gje.jpg|Himalaya
Gokyo-Lake 3-12-Berge-Yaks-2007-gje.jpg|Himalaya
Poon Hill-66-Guide-2013-gje.jpg|Poon Hill
Mustang-Ghami Guest House-26-Traeger mit Katze-2015-gje.jpg|Mustang
Mustang-Tangbe to Chhusang-56-Konglomerattuerme-2015-gje.jpg|Mustang
不丹

**不丹**，南亞之山國也，據喜馬拉雅山南麓，北接中國，南臨印度。方三萬八千餘公里，有衆七十萬八千餘，咸奉喇嘛教。

## 沿革

## 地理

## 政區
有區四，以方位名之：曰西方區，曰中央區，曰南方區，曰東方區。又次之，則分二十宗。
商

**商**，湯之後也，繼夏后氏而有天下。今存信史者，自商始。自盤庚都殷邑罔有複遷，故商亦作**殷**。

## 史

### 肇立
《史記》曰：「契封於商」，乃以封地為國號。

### 國興
史稱契為舜司徒，治水有功，賜子姓乃以商地享，孫子以地名為號，氏歷十有四世乃興。冥子王亥、王亙二君初加王號。俟商有天下，來裔卜者以二君為最，知其崇。王亥時，商氏暨有易氏爭，綿臣殺王亥。上甲乃比河伯氏，殺綿臣以報王亥。

### 代夏
有夏后桀「不務德而武傷百姓」，天下離之，夏后不覺而弗改厥暴於夏。商君自庖廚得賢臣伊尹，作德政惠民，商民大治、天下大服，乃生代夏意。惟懾夏后兵甲之威，弗敢用作。伊尹乃計試夏后。一年不入貢，夏后發九夷之師伐商，所以知夏后之勢猶存，弗可代，乃複貢以珠玉，夏后貪之，果息兵。翌年又不入貢，夏后復發九夷之師，而九夷惡其暴不發，所以知夏后既喪其勢，可以代之。湯作誓以發兵卒三千、車七十翦夏，稱湯誓。夏后距之鳴條不功，放南巢崩。湯三讓天子位於有德者乃踐祚，都亳，遷九鼎於茲。夏亡而商立，稱革命，惟天廢夏后氏之命而命商。

### 有天下
湯既踐天子位，以夏正十有二月為正月，史稱殷正，色尚白。封有夏之後於杞，以奉祀禹。二年，有大旱，民不能堪。湯以躬有過欲燎以代百姓之苦，天為動，降雨，旱除。七年，有亂政，作刑曰湯刑，今不可考。十三年，陟。元子丁早薨，踐位者各家莫衷一是，有稱元孫甲者，亦有稱次子丙、三子壬相繼，後元孫甲方踐位者。

甲立，靡於湯典失德，伊尹乃放之於桐，攝厥政，作伊訓、肆命、徂后以誥甲。三年，甲修德，伊尹逆甲歸政，商乃中興。

## 世系
其先出帝嚳之後。帝嚳生契，封於商，賜姓子氏。契卒，子昭明立。昭明卒，子相土立。相土卒，子昌若立。昌若卒，子曹圉立。曹圉卒，子冥立。冥卒，子王亥立。振卒，子上甲立。微卒，子報丁立。報丁卒，子報乙立。報乙卒，子報丙立。報丙卒，子示壬立。示壬卒，子示癸立。示癸卒，子天乙立，是為成湯。凡八遷，成湯始居於亳，從先王居，作帝誥。夏桀暴虐，湯盟諸侯而伐之，放桀於南巢，遂有天下。至盤庚，始遷殷。

湯傳三十餘世至帝辛，好酒淫樂，嬖於婦人，諸侯皆叛。周武王伐之，戰於牧野，走歸鹿臺，蒙衣其珠玉，自燔於火而死。商遂亡。

*商太祖乙
*外丙
*仲壬
*商太宗大甲
*沃丁
*太庚
*小甲
*雍己
*商中宗大戊
*仲丁
*外壬
*河亶甲
*祖乙
*祖辛
*沃甲
*祖丁
*南庚
*陽甲
*商世祖盤庚
*小辛
*小乙
*商高宗武丁
*祖庚
*商世宗祖甲
*商甲宗廩辛
*商康祖庚丁
*商武祖武乙
*文丁 史記作太丁
*帝乙
*商帝辛受 又諡曰紂。王無道，周受命代為天子

## 據

*《史記》殷本紀
武丁

**武丁**，商之帝王也，**子**姓，諱**昭**。先王小乙子。

小乙時，殷衰，諸侯不朝。至武丁立，復思興殷，而未得其佐。遂三年不言，政事決於冢宰，以觀國風。夜夢得聖人，名傅說。遍視群臣百吏而不得，乃使百工營求於野，得之，舉以為相，國大治。遣婦好伐土方，又伐貢方、基方、苟方、人方、鬼方，天下咸驩，殷道復興。崩，祖庚立，諡武丁。至殷末，又諡高宗。

分類:商本紀
太甲

**太甲**，一作**大甲**，商之帝王也，**子**姓，諱**至**，成湯之長孫也。父太子大丁，未嗣位而卒。

仲壬崩，伊尹立太甲。既立三年，暴虐亂德，不遵湯法，伊尹放之桐宮。居三年，悔過自責，反善。伊尹乃迎帝歸，授之政。太甲修德，四夷賓服。伊尹嘉之，作《太甲訓》三篇以褒之。崩，子沃丁立，諡太宗。

分類:商本紀
啓

**啟**，亦曰**夏啟**、**帝啟**、**夏后啟**、**夏王啟**，禹之子，夏之君也。其母塗山氏之女。子五，二者為王，一曰太康，一曰中康。帝啟在位凡三十九年，崩年約七十八。

## 紀
禹子啟賢，天下屬意焉。及禹崩，雖授益，益之佐禹日淺，天下未洽。故諸侯皆去益而朝啟，曰「吾君帝禹之子也」。啟遂即位，是為夏后帝啟。武后改國號曰周，追諡啟曰**齊聖皇帝**。

## 宗室
### 父
禹：世謂大禹，姒姓，諱文命，夏開國之君

### 子
*長子：太康
*次子：元康
*三子：伯康
*四子：中康，一作仲康
*五子：武觀

## 引據
*《竹書紀年·夏紀》
*《史記·夏本紀》

分類:夏本紀
分類:生卒年不詳
夏帝履癸

**夏帝履癸**，夏后氏之君也，先王發子。商人諡曰**桀**，惡諡也。

發崩，履癸立。履癸不務德而武傷百姓，作瑤臺，罷民力，殫民財，為酒池、糟堤。縱靡靡之樂，一鼓而牛飲者三千人。百姓弗堪，諸侯多叛。愛妺喜，為妺喜之言是從。關龍逢固勸，殺之。復召湯，囚之夏臺，已而釋之。湯修德政，諸侯咸歸。遂作《湯誓》，以兵伐夏，破之鳴條。履癸走之南巢，猶謂人曰：「吾悔不遂殺湯於夏臺，使至此。」遂放而死。

子淳維以衆奔塞北，號鬼方。
## 引據
*《史記》夏本紀
比干

**比干**，殷之宗室也，姓子氏。

公乃文丁之子，帝辛之叔也。生而聰慧，勤奮好學。帝辛立，官少師。辛性殘，好酒淫樂，寵妲己，造肉林、酒池。比干三日不出宮門，犯顏強諫。帝辛怒，剖其腹，剜其心。正妃盥媯氏奔長林石室，生遺腹子堅，遂指林為姓，為河南林氏之祖。

孔子贊曰：「殷有三仁：微子去之，箕子為之奴，比干諫而死」。
文丁

**文丁**，一作**太丁**，商之帝王也。**子**姓，諱**托**。先王武乙子。

武乙崩，文丁立。時周漸強，文丁忌之，遂殺周公季。立十三年，崩，子帝乙立。

分類:商本紀
帝乙

**帝乙**，殷商之帝王也，**子**姓，諱**羡**。先王文丁子。

文丁崩，帝乙立，殷復衰。二年，周人伐商，帝乙以妹歸周文王，是謂《周易》之帝乙歸妹也。十年，東夷人方叛，伐之。崩，子帝辛立。

## 其他
亦見於《封神演義》 。

## 引據
《史記·卷三·殷本紀第三》
分類:商本紀
客家語

**客家語**，華南地方之言也。亦名客語、客話、艾話、土廣東話云云。操之者，居於廣東、江西、福建、廣西、四川、海南、浙南、臺灣諸地，有衆三千四百萬餘。

昔洪秀全立太平天國於天京，以之為官話。及清滅天國，廢之。
朝鮮世祖

**朝鮮世祖仁孝大王**，諱**瑈**，字**粹之**。世宗次子也，永樂十五年九月廿九日降誕。

初封晉平大君，後遷咸平大君、晉陽大君、首陽大君。及胞兄文宗立，封領相。文宗崩，嗣君端宗年甫十歲，以政委之。景泰四年，世祖靖難，誅皇甫仁、金宗瑞，廢端宗為魯山君自立。

成化四年九月初八，薨，子睿宗立。諡惠莊承天體道烈文英武至德隆功聖神明睿欽肅仁孝大王，葬光陵。
李舜臣汝諧

**李舜臣**，字**汝諧**，號**德水**，朝鮮京畿開豐人也。

萬曆四年，武科及第，授權知訓練院奉事。七年，出咸鏡道，為造山萬戶，協防女真。十五年，女真酋亇尼應介侵慶源境，殺十餘人，擄百六十人而去。舜臣與府使李慶祿率兵追擊，斬賊三級，奪還五十餘人。兵使李鎰欲歸罪舜臣以自解，舜臣自辨，令白衣從軍，立功自贖。舜臣從軍巡邊使麾下，誘捕反虜于乙其乃，遂免罪，自此有名。全羅道觀察使李洸舉之，為助防將。十七年，備邊司武臣不次可用，左相李山海薦舜臣，遷井邑縣監。十八年，自井邑移拜珍島郡守。未赴任，除加里浦僉使。右相柳成龍復薦，擢拜水使，聲名始著。

萬曆二十年，日本國關白作亂，以大兵伐朝鮮。舜臣造龜船，屢破倭軍。舜臣與慶尚右道水軍節度使元均不睦。及倭罷兵息戰，均譖於王。舜臣無以自辯，罷官為民。

二十五年，日本、朝鮮復構兵。舜臣以白衣從軍，大破倭軍於鳴梁。二十六年，日本關白豐臣秀吉卒，遂撤兵。舜臣復率龜船，與明將鄧子龍圍小西行長於露梁。島津義弘以兵來救，舜臣中彈而亡。諡**忠武**，贈孝忠仗義迪毅協力宣武功臣、德豐府院君。
攤破浣溪沙

**攤破浣溪沙**，詞牌也。亦名**山花子**、**南唐浣溪沙**。雙調，四八字。其韻為：

中仄中平中仄**平**，中平中仄仄平**平**。中仄中平平仄仄，仄平**平**。
中仄中平平仄仄，中平中仄仄平**平**。中仄中平平仄仄，仄平**平**。

註：平乃平聲，仄乃仄聲，中乃此字可平可仄，**粗字**者，韻腳也。


## 據
*清·王奕清 等 《欽定詞譜》。
周赧王

**周赧王**，諱**延**，慎靚王之子也。慎靚王立六年而崩，子延立，是為赧王。
## 徙都西周
赧王之世，周室衰微益甚。時東西周分治，王徙都西周，依西周君以奉祭祀，號令不及境。

## 秦拔周祀
赧王五十九年，秦取韓陽城、負黍。西周君恐，倍秦，與諸侯約從，領天下銳師出伊闕以攻秦，欲令秦兵不得通陽城。秦昭王怒，遣將軍摎攻西周。西周君奔秦，頓首受罪，盡獻其邑三十六、口三萬。秦王受之，歸其君於周。

尋而赧王崩，周民東亡，秦取九鼎寶器，遷西周公於憚孤。周室既亡，無嗣，不祀。

## 據
武乙

**武乙**，殷商之帝王也，**子**姓，諱**瞿**。先王庚丁子。

庚丁崩，武乙立，去亳，徙河北。帝無道，造偶人，呼之天神。與之博，令人為行。天神不神，則辱之。又造革囊，盛血，仰而射之，謂之射天。東夷盛，遂分遷淮岱，漸居中土。周古公亶父奔岐山，以岐邑賜之。

帝獵於河渭間，天暴雷，震死。子文丁立。
分類:商本紀
清世宗

**大清世宗憲皇帝**，諱**胤禛**，聖祖四子，母孝恭仁皇后烏雅氏。

康熙十七年十月三十寅時，帝誕於永和宮。初封多羅貝勒。四十八年，封和碩雍親王。六十一年，聖祖崩，十一月庚子，以登極告天、地、宗廟社稷。辛丑，帝御中和殿即皇帝位。大赦。

帝整頓吏治，廢議政王大臣，置軍機處。伐青海，興文字獄。攤丁入畝，廢除賤籍，火耗歸公。廢土司，置流官守之。

十三年八月戊子，帝不豫，密詔與大學士鄂爾泰、張廷玉。立寶親王弘曆為嗣。二十三日子刻，帝崩於圓明園九洲清晏殿。弘曆嗣，是為高宗。諡敬天昌運建中表正文武英明寬仁信毅睿聖大孝至誠憲皇帝，廟號世宗。葬泰陵。帝在位十三年，壽五十有八。
## 攷
*《大清世宗憲皇帝實錄》
格達費

**奧馬爾·穆阿邁爾·格達費**，又譯**穆阿邁爾·卡達菲**、**穆阿邁爾·卡扎菲**，利比亞人也，姓格達費氏。

一九四二年，格氏誕於利比亞蘇爾特，時利比亞尚屬義大利。翌年，盟軍破利比亞，扶立王國。西元一九六一年，於班加西利比亞大學讀古，後於班加西軍學院學。一九六二年，為中尉。時利王伊德里斯一世昏庸，不理政事，格氏遂圖反。一九六九年，起兵，自號曰革命領導人，更國號曰大阿拉伯利比亞人民社會主義民眾國。雖號民主，實則專制。格氏執政凡四十又二年，力倡「世第三理論」，自撰綠皮書三卷，令利人習之，不從者則罪之。

二〇一一年二月十五日，班加西亂，格氏遣哈米斯旅伐之，不克。英法等列强入擾，北約飛機空襲，八月，叛軍破其都的黎波里，格氏走歸鄉。十月二十日，復破蘇爾特。格氏兵敗而逃，藏污道，追兵勢疾，旋被縛，乃曰：「勿放銃。」終亡於亂銃，子穆坦塞姆亦死之。年六十九。

子七：曰穆罕默德，曰賽義夫，曰薩阿迪，曰漢尼拔，曰穆坦塞姆，曰賽義夫阿拉伯，曰哈米斯。女一：曰艾莎。格氏執政，多據要職。及格氏薨，或被執，或被斃，或奔他國。
史瓦帝尼

**史瓦帝尼**，或譯**斯威士蘭**，舊名**史瓦濟蘭**，居阿非利加之南。北、西、南接南非國；出東北，則莫三比克境。方一萬七千餘公里，有衆一百三十八萬餘。都墨巴本。其民多奉基督教，亦有奉回教、印度教者。

## 行政

## 地方

## 外交
爲中華民國非洲之友邦也。
凌遲

**凌遲**，俗謂**千刀萬剮**，古之刑法也。細臠其肉，肉盡至骨，然後斬首。

是刑也，殷商已有之，謂之醢。九侯女不喜淫，紂王怒而殺之，並醢九侯。周敬王四十年，衛公子蕢聵作亂，子路死之，遂醢子路而遺孔子。漢高皇后憾戚姬，斷手足、剜目、熏耳，呼之曰人彘。而凌遲之法，宋仁宗以前，雖凶強殺人之盜，亦未嘗輕用。至熙寧、元豐間，詔獄繁興，口語狂悖者，皆遭此極刑。至明初，定《大明律》，謀反大逆、弑父母、亂倫等，皆剮。光緒三十一年，與戮屍、梟首罪同廢，具改斬決。
鰲拜

**鰲拜**，瓜爾佳氏，滿洲鑲黃旗人。大清開國五大臣費英東侄。

崇德二年，清軍伐朝鮮，攻皮島。鰲拜先登島，授三等梅勒章京，賜號巴圖魯。順治元年，吳三桂開關以迎清兵。鰲拜伐闖王，定京師，征湖廣，多有奇功。三年，伐張獻忠於南充，陣斬之，授議政大臣，領侍衛內在。

順治十八年，世祖崩。聖祖立，年甫八歲，鰲拜與索尼、遏必隆、蘇克薩哈輔政。索尼老病；遏必隆性庸懦；蘇克薩哈為故攝政王多爾袞舊屬，為諸臣所忌；鰲拜以專權柄。殺戶部尚書蘇納海、直隸總督朱昌祚、巡撫王登聯，復譖殺蘇克薩哈，朝野震恐。康熙七年，聖祖詔鰲拜入宮而執之。書鰲拜三十大罪。廷議當斬。聖祖念鰲拜三朝老臣，不忍加誅，革職拘禁，家産籍沒。翌年，卒於禁所。

世宗立，追封一等公，諡超武。
清世祖

**大清世祖章皇帝**，諱**福臨**，太宗九子，母孝莊文皇后博爾濟吉特氏。

崇德三年正月三十，帝降誕於盛京。八年，太宗崩，肅親王豪格與睿親王多爾袞爭位，陳兵盛京。遂議推皇九子福臨登大位，以多爾袞、鄭親王濟爾哈朗輔政。時明山海關守將吳三桂憾闖王殺父之仇，獻關於清。九月，逐闖王，得京師。十月初一，即皇帝位於武英殿，告祭太廟、社稷。

五年，睿親王譖殺肅王。八年，睿王薨，始親政。十八年正月丁巳，崩於養心殿，壽二十又四。詔立皇三子玄燁，以索尼、遏必隆、蘇克薩哈、鰲拜輔政。諡體天隆運定統建極英睿欽文顯武大德弘功至仁純孝章皇帝，葬孝陵。

## 妃
*孝惠章皇后（博爾濟吉特氏、仁憲皇太后）
*孝康章皇后（佟佳氏） 子：皇三子玄燁（康熙帝）
*孝獻皇后（董鄂氏） 子：皇四子榮親王（夭逝）
*靜妃（博爾濟吉特氏、廢皇后）
*貞妃（董鄂氏） - 孝獻皇后之妹。順治帝崩時殉。
*淑惠妃（博爾濟吉特氏）
*恭靖妃（浩齊特博爾濟吉特氏）
*端順妃（阿覇垓博爾濟吉特氏）
*寧愨妃（董鄂氏） 子：皇二子裕親王福全
*恪妃（石氏）
*庶妃巴氏 子：皇長子牛鈕（夭逝）、皇三女（夭逝）
*庶妃陳氏 子：皇五子恭親王常寧、皇長女（夭逝）
*庶妃唐氏 子：皇六子奇綬（夭逝）
*庶妃鈕氏 子：皇七子純親王隆禧
*庶妃穆克圖氏 子：皇八子永幹（夭逝）
*庶妃楊氏 女：皇二女和碩恭愨長公主
*庶妃烏蘇氏 女：皇四女（夭逝）
*庶妃王氏 女：皇五女（夭逝）
*庶妃納喇氏 女：皇六女（夭逝）

## 脚注

‎
斬首

**斬首**，古之刑法也，以刀劍斷人首。

斬首之刑，古已有之。至隋文帝制《開皇律》，定五刑笞、杖、徒、流、死。死即斬首，為五刑之極也。至明初，制《大明律》，分斬立決、斬監候。至清末，淩遲、戮屍、梟首之刑同廢，具改斬立決。

辛亥革命起，民國初立。廢斬首，改槍決。
清太宗

**大清太宗文皇帝**，諱**皇太極**，太祖八子，母孝慈高皇后那拉氏。

明萬曆二十年降誕。四十四年，太祖稱汗，建後金，更元天命。天命十一年，太祖崩，太宗立，更元天聰，與代善、阿敏、莽古爾泰並坐受賀，號曰四大貝勒。

元年，帝伐大明，戰於寧錦，大敗。三年，以兵十萬入塞，破喜峰口，迫明京師。明思宗罪袁崇煥，剮之。十年，伐蒙古，得傳國玉璽。遂更元崇德，改國號曰清。朝鮮不服，帝領兵十萬往伐，降之，約為兄弟之國。六年，與明兵戰於松錦，擒其帥洪承疇。

八年，崩。肅親王豪格與睿親王多爾袞爭位，陳兵盛京。遂議推皇九子福臨登大位，以多爾袞、鄭親王濟爾哈朗輔政。諡應天興國弘德彰武寬溫仁聖睿孝文皇帝，葬昭陵。
清太祖

**大清太祖高皇帝**，諱**弩爾哈齊**，滿洲人，**愛新覺羅**氏。顯祖宣皇帝長子，母宣皇后喜塔喇氏。

明嘉靖三十八年，帝降誕於建州左衛之赫圖阿拉。萬曆十一年，阿台章京據古埒城叛。顯祖往諭之，尼堪外蘭嗦明兵弒之。帝遂以十三遺甲舉兵，先滅尼堪外蘭。四十四年，即皇帝位，國號金，更元曰天命。復以七大恨，征明，屢入明界。天命四年，大破明兵於薩爾滸。十一年，與明兵戰於寧遠，不勝，振旅而還。八月，崩。子皇太極立。
清仁宗

**大清仁宗睿皇帝**，諱**顒琰**，高宗十五子也，母孝儀純皇后魏佳氏。

乾隆二十五年十月初六，帝降誕於圓明園。初諱**永琰**，五十四年，封嘉親王。六十年，受高宗禪，遂登大位，更元曰嘉慶。太上皇帝仍訓政。嘉慶四年，高宗崩，帝始親政，誅佞臣和珅，籍沒家産，流其子豐紳殷德烏里雅蘇臺。時國庫日虛，百姓貧苦。仁宗雖欲整治官場而不能，至宣宗時尤甚，史稱嘉道中衰。八年，河南人陳德刺御駕於神武門，固倫額駙拉旺多爾濟擒之，剮。十八年，天理教徒林清反，謀攻紫禁城。皇子綿寧擒亂黨，坐鎮有方，封智親王。

二十五年七月廿五，帝狩於木蘭圍場，崩於熱河避暑山莊。智親王綿寧嗣，是為宣宗。諡受天興運敷化綏猷崇文經武光裕孝恭勤儉端敏英哲睿皇帝，葬昌陵。
公曆四月五日

**四月五日**者，公曆之九十五日也（閏年乃九十六日），距歲暮餘二百七十日。

## 大事
*一七二二年：復活節島被現。
*一九五九年：容國團奪冠，乃中華人民共和國運動員首奪冠。
*一九七六年：四五運動生。

## 生
*一八七六年：張伯苓生。
*一八八二年：宋教仁生。
*一九六三年：楊照生。

## 節日
*中國、香港、澳門謂四月五日為清明。
閩東語維基百科

**閩東語維基百科**，或曰**平話維基百科**，維基大典之閩東語本也，屬維基媒體基金會。丙戌八月初九，大典初立。是大典也，咸用平話字書，或有文以傳統漢字書者，然皆弗用簡化字。至甲午年九月廿七，文始逾千。

## 博觀
*閩東語維基百科
閩南語維基百科

**閩南語維基百科**，或曰**福佬百科**，維基大典之閩南語本也，屬維基媒體基金會。其雖號稱閩南語，然實則泉漳方言之大典也。

甲申年四月初十，閩南語維基大典初立於世，始開方言大典之濫觴。是大典也，咸用白話字書，或有文以傳統漢字書者，然皆弗用簡化字。至丙申年六月，已得文十五萬七百餘矣，於眾維基列第四十三，亦列諸夏維基大典之二，僅次中文維基百科。

## 他典
*閩南語維基百科
客家語維基百科

**客家語維基百科**，維基大典之客家語本也，屬維基媒體基金會。

丁亥年四月十一，客家語維基大典初立於世。初，咸以客家語白話字書。至癸巳年，始有用繁體字書者，然皆弗書簡體。至甲午年三月，已得文三千七百餘矣。

## 他典
*客家語維基百科
英文維基大典 (釋義)

***[[英文維基大典]]**：諸維基大典之宗，以方今之英語書。
***[[古英文維基大典]]**：以古代英語書。
***[[簡易英文維基大典]]**：以簡易英語書。
清宣宗

**大清宣宗成皇帝**，諱**旻寧**，仁宗二子也，母孝淑睿皇后喜塔臘氏。

乾隆四十七年，帝降誕於紫禁城擷芳殿，初諱**綿寧**。嘉慶十八年，仁宗狩於熱河避暑山莊。天理教徒林清反，謀攻紫禁城。時帝坐鎮禁城，擒匪首，封智親王。二十五年，仁宗崩，帝奉遺詔登大位，更元道光。時有英吉利奸商，自印度購鴉片，銷中國。鴉片，俗呼曰大煙，用之，可成癮。一日不用，難以割捨。華人成癮者日多。道光十八年，授湖廣總督林則徐欽差大臣銜，赴廣東禁煙。十九年，林則徐銷煙於虎門。二十年，英吉利以其民在華通商受困，遣水師侵中國，拔廣州、攻廈門，陷浙江定海，復陳兵天津大沽口外。帝大驚，遣琦善往議和。初擬《穿鼻條約》，未成，復陷廈門、定海、鎮海、寧波。二十二年，耆英赴南京，與英使璞鼎查定約於靜海寺。遂割香港為英皇屬地，賠款二千一百萬銀圓以償兵費，復開上海、寧波、廈門、廣州、福州為通商之埠。

三十年，崩，壽六十又七。子奕詝立。諡效天符運立中體正至文聖武智勇仁慈儉勤孝敏寬定成皇帝，葬慕陵。
汶萊

**汶萊**，或曰**文萊**，東南亞之國也，居南海婆羅洲。其國北瀕南海，東臨沙巴，西、南界砂拉越。沙巴、砂拉越，皆馬來西亞之州也。北婆三邦，唯汶萊為獨立主權之國焉。都斯里巴加灣市。其王號曰蘇丹。

有縣四：曰摩拉，曰馬來奕，曰淡布隆，曰都東。方約一百五十有二里，有衆四十萬餘，咸奉回教。
英文維基大典

**英文維基大典**，西曆二〇〇一年一月十五日立，維基大典之宗也，維基媒體會主之。其文悉述以英文，務求體例混一。閱者甚眾，佔諸維基近半之流。迄二〇二四年季秋，文章富逾六百八十九萬，冠絕群書。

其利有四：

一曰知識下達，使天下學問不復為寡人所專；

二曰內容宏富，包羅萬象，上窮碧落下黃泉，古今中外無所不包；

三曰結構獨特，眾人共編，集思廣益；

四曰鮮有商偏，公允持平，不為利祿所動。

然弊端亦不可不察：

偏見存焉，尤以性別、意識為甚；

準確多爭，雖近歲漸善，然仍需慎；

編戰興起，或害正直。設有仲裁，以平爭端。

諸方言並存，美英之語皆可見焉。

英文維基播知天下，廣納眾長。維媒主之，集群智以成大業。覽者甚眾，流冠諸維。文富知博，然偏見難免，精確猶待。是以覽者當慎用之，辨其真偽，察其精華，去其糟粕。

總之，英文維基雖為知府，然不可盡信。覽者當明察秋毫，博採眾長，方能得其真諦。

## 他典

*英文維基大典
文胸

**文胸**，亦曰「胸罩」、「胸圍」、「乳罩」、「奶罩」、「波罩」，婦人之褻衣也。婦人著之，以護胸乳。初，泰西之人造束腹，以護胸乳。至十九世紀，法蘭西人以手帕改製之，呼曰文胸。遂沿用至今。

婦人之褻衣，唐已有之，呼曰訶子。貴妃楊玉環私於安祿山，指爪傷胸乳間，遂作訶子以飾之。至有清，用肚兜。及西學東漸，漸廢肚兜，而用文胸。